Država pogurala građevinsku industriju - Gradjevinarstvo.rs\n19.08.2019. | M. O. | Danas\nSvetla tačka u srpskoj privredi ove godine je građevinska industrija koja je u drugom tromesečju zabeležila međugodišnji rast od čak 22 odsto, prema proceni Narodne banke Srbije.\nI podaci Republičkog zavoda za statistiku pokazuju da je u tekućim cenama (koje uključuju i inflaciju) rast u drugom tromesečju iznosio 22 odsto, a u prvom polugodištu 15,4 odsto u odnosu na isti period prethodne godine. Kako su naveli u NBS građevinarstvo uz uslužni sektor koji je porastao za četiri odsto je doprineo da rast BDP-a od aprila do juna bude za 3,1 odsto veći nego u istom periodu lane.\nU drugom tromesečju zabeležen je rast vrednosti izvedenih radova na zgradama od 25 odsto, a na ostalim građevinama (koje obuhvataju i komercijalne objekte, infrastrukturne građevinske objekte, dalekovode, cevovode…) 21 odsto. Prema računici NBS državne investicije su u drugom tromesečju zabeležile skok od 20 odsto, dok je broj građevinskih dozvola povećan za 11 odsto (u odnosu na stagnaciju u prvom tromesečju). Podaci RZS pokazuju rast broja odobrenih građevinskih dozvola u prvih šest meseci u odnosu na isti period 2018. za četiri odsto. Najveći rast građevinskih dozvola je ostvaren u stanogradnji (11 odsto), dok je u izgradnji zgrada i ostalih građevina rast oko četiri odsto.\nZa stručnjake nije iznenađenje što je građevinarstvo povuklo privredu s obzirom na povećanje državnih investicija u izgradnji infrastrukture. Goran Rodić iz Građevinske komore ističe da je evidentan rast fizičkog obima radova na koje je presudno uticala država svojim investicijama.\n- Država je povukla ulaganjem ogromnih para u infrastrukturu i to je dobro pošto zapošljava građevinsku operativu. Međutim, mi smo se nadali da će državne poslove dobijati domaće kompanije kao glavni izvođači. Oni bi ne samo dobili reference za poslove u inostranstvu nego bi i zaposlili mlade stručnjake, majstore, zaustavili bi odlazak ljudi. Umesto toga stranci su dobili skoro sve poslove na infrastrukturnim projektima, pokupiće reference i profit, a naši mladi ljudi će nastaviti da odlaze - upozorava Rodić dodajući da bi zbog toga mogli ubuduće imati problema sa održavanjem infrastrukturnih objekata jer prosto neće biti nikoga to da radi. On ističe Moravski koridor koji treba da se počne graditi ove godine za koji je prema njegovoj tvrdnji raspisan takav tender da posao ne može dobiti nijedna domaća firma.\n- Onda ćemo morati da plaćamo opet strane kompanije i to mnogo skuplje nego naša preduzeća - zaključuje on.\nOn ističe da je ipak u stanogradnji situacija drugačija i da je država poslove gradnje stanova za policiju i vojsku ipak dala uglavnom domaćim firmama.\nI ekonomista Saša Đogović nije iznenađen građevinskim bumom i očekuje da se on nastavi i u trećem, pa i četvrtom tromesečju.\n- U drugom tromesečju je građevinska sezona i država je počela ili završavala neke velike građevinske projekte. Južni krak Koridora 10 je završen u drugom kvartalu, tu je Preljina – Požega na Koridoru 11, a imamo i radove na modernizaciji železnice, stambenu izgradnju… Ako u našem BDP-u postoji neki pomak i deo koji bi mogao da ubrza privredu, to je uslužni sektor, pre svega građevinarstvo, turizam, saobraćaj i maloprodaja. S druge strane imamo problem slabije industrije, čini mi se dobrim delom zbog neselektivnih i netransparentnih subvencija države koje destimulišu domaće privatne investicije - ocenjuje Đogović.\nĐogović ističe da je treći kvartal sam jek građevinske sezone, ali i da je najavljen početak gradnje auto-puta ka Sarajevu, zatim Moravskog koridora, kao i nastavak modernizacije železnice. Još jedan projekat bi mogao znatno doprineti i građevini i BDP-u u narednom periodu, a to je gasovod od bugarske do mađarske granice. Naime, u junu je statistika zabeležila rast predviđenih radova za skoro 150 odsto u odnosu na jun 2018, a glavni razlog je odobravanje građevinske dozvole za izgradnju prve deonice na ovom magistralnom gasovodu.


Građanske Inicijative | Projekat MultiKulti mladi\n16 Nov Projekat MultiKulti mladi\nBeograd, 16. novembar 2017. godine – U okviru projekta „Afirmacija multikulturalizma i tolerancije u Vojvodini“ Udruženje UPZ organizuje seminar i radionicu na temu ljudskih i manjinskih prava i njihove zaštite, a takođe govoriće se i o Evropskoj konvenciji za zaštitu ljudskih prava i osnovnih sloboda, kao i o Univerzalnoj deklaraciji o ljudskim pravima Ujedinjenih Nacija.\nSeminar će se održati u Hotelu Veliki, u ulici Nikole Pašića broj 24, u Novom Sadu u subotu 25. novembra 2017. godine. Predavač na seminaru će biti Jelena Babić, direktorka centra za EU integracije Privredne komore Srbije i predsednica organizacije Evropski federalisti Srbije. Jelena Babić je već deset godina aktivna kao predavač i saradnik različitih organizacija civilnog društva i međunarodnih organizacija u Srbiji i regionu Zapadnog Balkana u oblasti ljudskih prava i procesa evropske integracije regiona Zapadnog Balkana.\nCiljna grupa seminara su studenti fakulteta filozofije, sociologije i prava, mladi aktivni u udruženjima koja su aktivna u datoj oblasti kao i mladi koji su politički aktivni na području Vojvodine.\nUčešće na seminaru je potpuno besplatno, ali obavezno.\nBroj učesnika na seminaru je ograničen, stoga će biti obavešteni oni koji će imati priliku da učestvuju na seminaru i radionici.\nLink sa prijavom možete pronaći OVDE kao i stranicu projekta na FACEBOOK-u, a značajno je da se prilikom prijave na seminar naznači kog Udruženja ste član kako bi se izvršila što raznovrsnija selekcija učesnika.


Gradski odbornici u četvrtak o taksama, javnom prevozu, otpadu... - Infobrif\nObjavljeno 14.05.2019. u 19:32\nSednica Skupštine grada, na čijem će dnevnom redu biti nekoliko predloga urbanističkih planova, biće održana u četvrtak, 16. maja.\nNa dnevnom redu naći će se i dopune Odluke o lokalnim administrativnim taksama, o otpisu potraživanja prema Privrednom društvu „Institut Goša“ i Privrednom društvu „Hidrotehnika – hidroenergetika“ a.d. Beograd,\nOdbornici će raspravljati i o predlogu rešenja o davanju saglasnosti na konačni nacrt ugovora o javno-privatnom partnerstvu sa elementima koncesije za javni prevoz putnika na minibus ekspres linijama u gradu.\nTakođe, na dnevnom redu biće i izmene Odluke o Gradskoj upravi Grada Beograda, o Komunalnoj policiji, o oglašavanju, o građevinskom zemljištu, o načinu postupanja sa nepokretnostima koje su u javnoj svojini, na kojima Grad ima posebna svojinska ovlašćenja, kao i o utvrđivanju kategorija korisnika koji plaćaju subvencionisanu cenu komunalnih usluga.\nPred odbornicima će se naći i izmene Odluke o javnim parkiralištima, o naknadama za korišćenje javnih puteva za teritoriju grada, kao i plan za postavljanje i uklanjanje za deponovanje i separaciju rečnih agregata sa mogućnošću prateće proizvodnje.\nRazmatraće se i izmene Odluke o promeni oblika organizovanja Veterinarske ustanove „Veterina Beograd“ iz ustanove u JKP „Veterina Beograd“.\nNa dnevnom redu biće i promene osnivačkog akta JKP GSP „Beograd“, izmene Odluke o osnivanju javnog komunalnog preduzeća za izgradnju i obavljanje prevoza putnika metroom i razvoj gradske železnice u Beogradu, kao i o povećanju osnovnog kapitala JKP „Beogradske elektrane“ i JP „Sava centar“ i o obrazovanju komisije za sprovođenje konkursa za izbor direktora javnih gradskih preduzeća.\nNa kovanicama novca ove zemlje nalaze se životinjski likovi


Novu bolnicu u Istočnom Sarajevu želi da gradi 14 firmi – Ako tender bude uspješan prvi radovi mogući početkom maja - M-Kvadrat\nNovu bolnicu u Istočnom Sarajevu želi da gradi 14 firmi – Ako tender bude uspješan prvi radovi mogući početkom maja\nZa izgradnju i opremanje bolnice u Istočnom Sarajevu vlada veliko interesovanje investitora, što potvrđuje činjenica da je za nepunih mjesec od raspisivanja novog javnog poziva tendersku dokumentaciju preuzelo 14 preduzeća.\nS obzirom na to da je tender otvoren još dvadesetak dana, broj zainteresovanih za posao vrijedan 50 mil KM mogao bi da bude još veći.\nPrvi tender za izbor izvođača radova poništen je krajem prošle godine, kada je Kancelarija za razmatranje žalbi BiH prihvatila žalbu građevinskog preduzeća Krajina iz Banjaluke nakon što je kao najpovoljniji ponuđač izabrana firma Millennium Team iz Beograda.\nKako Glas Srpske nezvanično saznaje, među zainteresovanima za ovaj posao ponovo su Krajina i Millennium Team.\n– Iskazali su svoju spremnost, kako u finansijskom, tako i u drugom pogledu, da bi oni to vrlo rado uzeli da rade – rekao je Todorović dodavši da bi, ako tender bude uspješan, izvođač početkom maja mogao da uđe na gradilište.\n– Riječ je međunarodnom tenderu koji ima tačno propisane rokove i procedure. Kao i ranije, kada bude izabran najpovoljniji ponuđač, o tome ćemo obavijestiti javnost – poručili su iz Ministarstva.\nPrethodni članakPokreću se aktivnosti na izgradnji brze ceste Goražde-Sarajevo\nNaredni članakOtvoren 21. sajam građevinarstva i elektromašinske industrije u Banjaluci – Po prvi put stigli privrednici iz Austrije


Na Kozari ubrzo manifestacija „Kozara u srcu“ - Kozarac.ba\nNa Mrakovici bi naredne godine trebalo da bude održana trodnevna manifestacija „Kozara u srcu“, na kojoj će nastupiti popularni pjevači sa prostora bivše Jugoslavije.\nOrganizator ovog događaja, uspješni producent, rođeni Prijedorčanin sa adresom u Beču Fikret Vukalić Fantom otkriva da će se na Kozari okupiti više desetina hiljada ljudi.\n– To će biti najveći spektakl koji se ikada desio na ovim prostorima – kaže Vukalić.\nDodaje da će tako dokazati da na ovim prostorima ima ljubavi i kulture jer je, kako kaže, njegov rodni Prijedor grad ljubavi, kulture i rokenrola.\n– Ovdje sam odrastao i zato sam dužan da u svom gradu napravim tako nešto – kaže Vukalić, koji 27 godina u Austriji organizuje koncerte najvećih zvijezda Balkana.\nBudući da kao producent godinama sarađuje sa Dinom Merlinom, Zdravkom Čolićem, Bijelim Dugmetom, Bajagom, Divljim Jagodama, te brojnim drugim uspješnim muzičarima, u narednom periodu bi trebalo da bude poznato ko će nastupati na Kozari.\nU planu je da prvog dana juna, kada na Kozaru organizovano dođu djeca, za njih tokom dana bude organizovan dvočasovni muzički i zabavni program, te ručak i slatkiši.\nNaveče bi trebalo da nastupaju popularni izvođači, a trećeg dana bi trebalo da dođu djeca sa posebnim potrebama iz cijele regije.\n– Umjetnici, sportisti i političari biće na Kozari sa djecom sa posebnim potrebama. Tražiću od njih da drugi dan ne zaborave tu djecu – poručuje Vukalić.\nBiće angažovani i lokalni umjetnici, ali priliku za zaradu imaće i domaći hoteli i ugostiteljski objekti. Vukelić obećava svetsku i modernu produkciju cijele manifestacije.\nZnačaj projekta među prvima je prepoznao član organizacionog odbora „Dani zime na Kozari“ Dražen Vrhovac.\n– Vukalićev projekat poklapa se sa mojim dugogodišnjim nastojanjima da oživimo ovaj kraj i zato je bitno da ova manifestacija neće biti samo jednu godinu, već će postati tradicionalna – ističe Vrhovac, naglašavajući da su o projektu „Kozari u srcu“ upoznati predstavnici lokalnih zajednica koje su u blizini ovog nacionalnog parka.\nPodrška iz Nacionalnog parka\nDirektor Nacionalnog parka Kozara Dragan Romčević potvrdio je da podržava organizovanje ove manifestacije.\n– Nama je svaka manifestacija dobrodošla i imaju našu podršku. Očekujem da zajedno dogovorimo tačnu lokaciju na kojoj će sve biti organizovano na Mrakovici – poručio je Romčević.\nFikret Vukalić Kozara Kozara u srcu\n“Genocid” u Coloradu


Škola novinarstva - Bor GRAD INFO\nurednik\t мај 15, 2009 312 0\nBor, 15.maj 2009. Autor: Nena\nDanas je zvanično počela Letnja škola novinarstva u Boru, kao prva te vrste koja se održava u nasem regionu. Škola predviđa 52 časa, obuhvata teorijsku nastavu kao i praktičan rad.\nPrva grupa broji deset polaznika a naredna je u planu početkom oktobra u okviru Zimske škole novinarstva. Polaznici škole imaće prilike da praktične radove obave na terenu, u studijima lokalnih televizija kao i internet televiziji. Takođe da pišu novinske članke, ali i učestvuju u radio emisijama radio stanica, poput Bor-grad radija, Radija Mish i Radio-bora.\nPlanira se i poseta velikim redakcijskim kućama i televiziji B92. Organizator ovog projekta je Medijacentar Bor, u saradnji sa Kompjuter centrom sa direktorom Zvonkom Damnjanovicem na čelu. Predavanja će se održavati u sali Medijacentra u Boru, svakim radnim danom od 12h-14h, a predavači su novinari sa velikim iskustvom.


Vojska Srbije je u jedinice radne obaveze pozvala do sada 30 lica u Novom Sadu i 30 u Beogradu, navodi se u pisanoj izjavi Ministarstva odbrane (MOD) Republike Srbije.\n"Napominjemo da su oni civilno služili vojni rok u domovima zdravlja i da su spremni za obavljanje predviđenih nemedicinskih poslova u zdravstvenim ustanovama", stoji u dopisu Ministarstva.\n"Radna obaveza traje sedam dana, a po potrebi i duže. Podrazumeva angažovanje na zadacima u vojno-zdravstvenim ustanovama za izvođenje nemedicinskih poslova. Angažovanje podrazumeva rad na dnevnom nivou u trajanju od osam časova, a u slučaju da se na poslovima koje radna obaveza podrazumeva ostane duže od osam časova, za sutradan je predviđeno korišćenje slobodnog dana", navelo je Ministarstvo.\n"Najpre angažujemo one koji nemaju radno angažovanje", preciziralo je Ministarstvo odbrane. Lica koja su zaposlena i koja imaju dokaz da su radno angažovana potrebno je da se jave nadležnom teritorijalnom organu koji im je uputio poziv, kako bi se drugo lice rasporedilo u jedinice radne obaveze. Licima koja su pozvana i angažovana u jedinicama radne obaveze biće opravdan izostanak sa posla.\nMinistarstvo je objasnilo i da se građani koji su regulisali vojnu obavezu vršenjem civilne službe pozivaju na zahtev vojno-zdravstvenih ustanova za formiranje jedinica radne obaveze. "Pozivi se upućuju u skladu sa odredbama Zakona o vojnoj, radnoj i materijalnoj obavezi ("Sl. glasnik RS", br. 88/2009, 95/2010 i 36/2018) za slučaj vanrednog i ratnog stanja", navodi se u izjavi Ministarstva odbrane.\nDodaje se da vojni obveznici koji su služenje vojnog roka regulisali vršenjem civilne službe ne mogu se rasporediti u ratne jedinice Vojske Srbije, te da oni svoju obavezu u rezervnom sastavu "izvršavaju u jedinicama civilne zaštite i radnu obavezu u jedinicama radne obaveze".\nU izjavi Ministarstva se upozorava da će se protiv lica koja se ne odazovu na poziv preduzeti "zakonom propisane mere", odnosno da će biti pokrenut prekršajni ili krivični postupak - član 126. Zakona o vojnoj radnoj i materijalnoj obavezi i član 394. i član 417. Krivičnog zakonika ("Sl. glasnik RS", br. 85/2005, 88/2005 - ispr., 107/2005 - ispr., 72/2009, 111/2009, 121/2012, 104/2013, 108/2014, 94/2016 i 35/2019), preciziralo je Ministarstvo odbrane Republike Srbije.\nNovčana kazna za takav prekršaj iznosi od 10.000 do 50.000 dinara dok je zaprećena kazna zatvorom od dve do 15 godina zatvora.\nIzvor: Vebsajt Radio Slobodna Evropa, 2.04.2020.


Priručnik „Zbrinjavanje do poslednjeg daha“ – GM Press\nPriručnik „Zbrinjavanje do poslednjeg daha“\nRedakcija 15 decembra, 2020\t0 Komentara\nU izdanju BELhospice centra, prve specijalizovane dobrotvorne organizacije u Srbiji koja pruža palijativno zbrinjavanje, objavljen je priručnik „Zbrinjavanje do poslednjeg daha – saveti za porodicu obolelog od neizlečive bolesti“. Ovaj vodič za porodicu teško obolelog je na razumljiv i pristupačan način sastavila Hildegard Tojšl, osnivačica Krovne organizacije Hospisa Austrije, a uz podršku ERSTE Fondacije, sada je dostupan i na srpskom jeziku i prilagođen potrebama korisnika u našoj zemlji.\nPriručnik „Zbrinjavanje do poslednjeg daha“ je objavljen sa ciljem da negovateljima u ovom procesu pomogne i pruži praktične savete i tačne informacije koji će im olakšati svakodnevnu brigu o svojim bližnjima. Tako se u njemu mogu naći brojni saveti u vezi sa različitim aspektima palijativnog zbrinjavanja u kućnim uslovima, kao što su održavanje higijene pacijenta, ishrana, prilagođavanje stambenog prostora, adekvatno postupanje u slučaju različitih medicinskih stanja, kao i saveti u vezi sa komunikacijom sa osobom u terminalnoj fazi bolesti, preporuke kako da negovatelji brinu o sebi u ovom izazovnom periodu.\n„Priručnik je namenjen članovima porodica obolelih, koji su najčešće i njihovi negovatelji, kako bi im se pružile adekvatne informacije pomoću kojih se briga o teško oboleloj osobi može učiniti lakšom, a samim tim olakšati i patnja koja je nesumnjivo prisutna. To je svojevrstan vodič sa korisnim informacijama i savetima koji se pre svega zasnivaju na medicinskom znanju, kako bi se oboleloj osobi u velikoj meri pomoglo i olakšao period bolesti i poslednji dani života,“ naglasio je dr Tomi Kovačević, specijalista palijativne medicine i jedan od priređivača priručnika.\nOn je dodao da je biti negovatelj izuzetno fizički i emocionalno iscrpljujuće, a ako se tome doda neadekvatna i nestručna informisanost, posledice mogu biti dalekosežne. Zato korisni saveti, pisani jasnim i svima razumljivim jezikom uz poštovanje svih životnih vrednosti predstavljaju veliku pomoć i podršku svima koji se nađu u ovakvoj situaciji, smatra dr Kovačević.\n„U zemljama u kojima su palijativna medicina i palijativno zbrinjavanje zastupljene u širem obimu ovakve brošure nisu retkost. Zato mi je velika čast i zadovoljstvo što sam imao priliku da učestvujem u kreiranju ove prve obimnije brošure na srpskom jeziku na temu palijativnog zbrinjavanja i time pomognem da se unapredi zbrinjavanje obolelih od neizlečivih bolesti u Srbiji,“ napomenuo je on.\nVera Madžgalj, direktorka BELhospice centra, istakla je da je za članove porodice koji su primarni negovatelji palijativno zbrinjavanje bližnjeg veliki izazov jer su u ulozi sa kojom nisu nikada imali iskustvo i često su u strahu da ne pogreše. „Negovanje je zahtevno, budući da negovatelj preuzima na sebe obavezu ishrane, održavanje higijene, zakazivanja pregleda, pratnju na preglede ili intervenciju, ali takođe i odgovornost u tačnosti primenjivanja pripisane terapije. Pandemija korona virusa njihov položaj je dodatno otežala, jer imaju izraženije poteškoće u zbrinjavanju svojih najbližih u kućnim uslovima zbog opterećenosti zdravstvenog sistema. Često hitna služba ili služba kućnog lečenja nisu u mogućnosti da dođu na teren, iako postoji potreba za tim,“ naglasila je gospođa Madžgalj.\n„Od osoba koje su do sada koristile brošuru dobili smo reči pohvale uz napomenu da im je bila od velike pomoći. Osećaj da su njihova stanja prepoznata i saveti koje su dobili, doprineli su da se osnaže što je uticalo na očuvanje kvaliteta života kako pacijenta, tako i člana porodice koji je primarni negovatelj.“\nPalijativno zbrinjavanje namenjeno je pacijentima suočenim s bolestima koje ograničavaju život, uključujući maligna oboljenja, srčane bolesti, neurološka oboljenja, demenciju, AIDS, kao i deci sa invaliditetom i starijim osobama. Ono olakšava bol i druge teške simptome i pokriva sve aspekte nege, uključujući fizičke, psihološke, socijalne, emocionalne i duhovne, uz poštovanje ličnih, kulturoloških, religijskih i svih drugih životnih vrednosti i uverenja pacijenata. Često se dešava da u uslovima kućnog zbrinjavanja ulogu negovatelja ovakvih pacijenata preuzmu članovi njihovih porodica, koji u većini slučajeva nisu stručni za takvu vrstu nege.\nErste Grupa kroz višegodišnju saradnju sa Krovnom organizacijom Hospisa Austrije podržava napore da se građanima omogući dostojanstven život do samog kraja. Erste Banka u Srbiji podržava promociju priručnika, kako bi informacija o njemu došla do što većeg broja ljudi kojima može biti od velike koristi.\nPriručnik „Zbrinjavanje do poslednjeg daha“ dostupan je na sajtu BELhospiceorganizacije, odakle se može preuzeti u elektronskom formatu.\nPredrag Blagojević / GM PRESS\nTags: Belhospice, dr Toma Kovačević, nega obolelih, palijativno zbrinjavanje, specijalista palijativne medicine, Vera Madžgalj


Ivanić ne priznaje poraz, tražiće novo brojanje glasova - Sputnjik Srbija\nIvanić ne priznaje poraz, tražiće novo brojanje glasova\n09:07 08.10.2018 (osveženo 09:15 08.10.2018) Preuzmite kraći link\nAktuelni član Predsedništva BiH Mladen Ivanić, koji je izgubio od Milorada Dodika u trci za još jedan mandat, ne priznaje poraz.\nOn je noćas izjavio za BN TV da je još rano za proglašenje pobede, jer, kako je rekao, Dodik vodi za oko 30.000 glasova, i najavio je da će tražiti ponovno prebrojavanje glasova.\n„Još je rano za proglašenje pobede“, rekao je Ivanić, dodajući da se nešto nelogično dešavalo, naročito, kako je rekao, na području izborne jedinice 7 (Zvornik).\nIvanić najavljuje da će tražiti ponovno prebrojavanje glasova i da još nije sve poznato.\nCentralna izborna komisija BiH noćas je saopštila da su, prema prvim preliminarnim rezultatima jučerašnjih opštih izbora u toj državi, novi članovi Predsedništva Šefik Džaferović, Milorad Dodik i Željko Komšić.\nMladen Ivanić, poraz, Region


Nova fashion saradnja - Fenty x Amine Muaddi - WANNABE MAGAZINE\nNova fashion saradnja – Fenty x Amine Muaddi\nMoram priznati da apsolutno uživam u svakom novom proizvodu koji Fenty, odnosno Fenty beauty izbaci na tržište, i jedva čekam da vidim šta će biti sledeće. Rihanna se pokazala kao biznis žena godine (da ne kažem i prethodnih godina) a najnovija u nizu stvari koje Fenty kuća objavljuje je limited edition kolekcija obuće, iza čijeg dizajna stoji dizajnerka Amina Muaddi. Što se mene tiče – ovo bi mogla da bude saradnja godine.\nUkoliko do sad niste čuli za Aminu – dovoljno je da znate da je među njenim fanovima Kim Kardashian West, a početkom godine Lyst je njene modele proglasio za “worlds hottest shoes“. Modeli koje radi poznati su po štikli karakterističnog oblika, i apsolutni su trend ovog leta.\nRihanna je modele brenda Amine već promovisala i nosila ih i sama u kampanji za Savage x Fenty kolekciju nastalu sa dizajnerom Adamom Selmanom, ali sada je došao trenutak za kolaboraciju Fenty x Amine Muaddi.\nJahleel Weaver, Kreativna direktorka brenda Fenty kaže da je saradnja nastala iz prijateljstva i stilskog razumevanja, i toga što je pre svega već dugo Aminin veliki fan. Svakako, kada pogledate kolekciju proizašlu iz saradnje ovih kreativnih žena, potpuno je jasno da su ova dva brenda savršeno kompatibilna.


ANKETA na portalu www.prozorivrata.com: Da li bi proizvođač stolarije trebao da ima showroom/izložbeni salon? - Prozori + Vrata\nIzdvojeno ANKETA na portalu www.prozorivrata.com: Da li bi proizvođač stolarije trebao da ima...\nRenoviranje ili izgradnja vašeg doma nimalo nije jeftina investicija. Upravo iz tog razloga kada ulažete novac u stolariju i ulazna vrata to treba da bude najkvalitetnija opcija koju možete sebi da priuštite. Činjenica je da stolariju ne menjate često i zato je neophodno ovom „poslu“ posvetiti izvesnu pažnju.\nNa našem tržištu postoje mnoge firme koje se bave proizvodnjom, prodajom i ugradnjom stolarije i potrebno je dobro se informisati o tome šta je standard i ispod koga ne treba ići. Kada birate stolariju, showroom je pravo mesto za sve informacije ili konsultacije kod izbora. Showroom je takođe mesto u kome možete pogledati željene uzorke i saznati više o svim njihovim karakteristikama.\nDa showroom igra važnu ulogu kod odabira stolarije, pokazuju i rezultati tromesečne ankete koju smo imali na našem portalu www.prozorivrata.com. Vas 71% smatra da proizvođači stolarije treba da imaju svoj izložbeni salon, dok 29% smatra da nema potrebe za izložbenim prostorom.\nKao i do sada, svoj komentar dali su proizvođači stolarije koji konstantno rade na poboljšanju performansi stolarije koju prezentuje njihova kompanija i u svom domenu čine sve da svako od nas prilikom kupovine iste dobije najbolji odnos cene i kvaliteta.\nNa samom početku, o rezultatima naše ankete razgovarali smo sa Milošem Ivaniševićem, marketing menadžerom kompanije Joviste koji smatra da je veoma važno da kompanija ima izložbeni salon u kojem kupac može da vidi ceo asortiman proizvoda.\n„Kompanija Joviste od samog početka svog poslovanja uočila je važnost izložbenog salona i od samog početka poseduje moderan showroom u Subotici, u ulici Sarajevska 44/d. Izuzetno je važno i bitno da kompanija ima svoj izložbeni salon kako bi sve svoje proizvode predstavila kupcu i kako bi kupac mogao da vidi šta sve kompanija nudi i ima u svom asortimanu“, ističe Ivanišević i dodaje da na taj način sve prednosti energetske efikasne stolarije pored reči, dobijaju i vizuelni karakter što na kupca ostavlja jak i vrlo bitan utisak.\nJoviste doo Showroom u Subotici\nO ovoj temi razgovarali smo i sa Milanom Majkićem iz kompanije Betaplast.\n„Rezultati ankete govore da sve više ljudi pažljivo odlučuje prilikom odabira stolarije za svoje potrebe. Kako bi prikupili što više informacija o potencijanom dobavljaču, ponekad može biti krucijalna mogućnost da se sam proizvod „opipa“, da se oseti kako se otvara i zatvara, kako funkcioniše okov, ručica, roletna i slično“. Majkić smatra da će u budućem periodu biti sve veća potreba da proizvođači stolarije imaju prostor, odnosno showroom gde će moći da se pogledaju prozori i vrata na licu mesta. „Kako vremenom imamo sve više zahtevnih kupaca koji ulažu značajna sredstva u fasadnu stolariju i traže određeni kvalitet, sasvim je prirodna njihova želja da vide gotov proizvod kako funkcioniše jer ono što piše na papiru, odnosno ponudi koju kupac stolarije dobije od potencijalnog dobavljača, ne mora uvek da odgovara onome što će dobiti u stvarnosti.“\nPVC stolarija / foto: Betaplast\nAleksandar Živanović, stručnjak iz kompanije Tehnomarket takođe smatra da je za svakog proizvođača arhitektonskih elemenata izuzetno važno da ima showroom u kome krajnji korisnici mogu detaljno da se upoznaju sa proizvodima.\n„Iako danas postoji zaista mnogo načina da se plasira informacija, ipak ništa ne može da zameni direktan kontakt sa proizvodom. Showroom pruža idealno okruženje u kome se mogu probati različiti tipovi okova, načini otvaranja, sagledati različite opcije površinske zaštite, načina ugradnje i dodatne opreme.“\nArhitekta Dejan Mitov iz studija Modelart Arhitekti osvrnuo se na rezultate naše tromesečne ankete.\n„Ko bi uopšte rekao da nije potreban showroom? 🙂 Apsolutno bih očekivao da je odgovor na strani toga da je on potreban. Iznenađuje me ta jedna trećina koja kaže da ne treba. Pretpostavljam da tim ljudima nije bitno šta bi ugradili u svoju kuću, kao što ni meni nije bitno koji ću čaj da popijem :)“.\nProjekat arh. studia Modelart Arhitekti / foto: Vesna Stojaković\nMitov smatra da su danas kupci daleko upućeniji u to što kupuju na osnovu interneta, ali konkretno za ove proizvode je potrebno da lično probamo način funkcionisanja i svakodnevne upotrebe. „Čini mi se da ljudi još uvek podrazumevaju da ugrađene proizvode mogu da vide uživo tako što će zahtevati izvođaču da ih odvede na neko mesto gde je to uradio. Na taj način izbor svodimo na već viđeno i testirano, a showroom pomera granice svakidašnjeg!“\nMiloš Mirkov iz kompanije Link Line smatra da svaki proizvođač stolarije treba da ima svoj showroom jer će na taj način kupac moći da se upozna sa proizvodima koje kupuje i koji će biti ugrađeni u njegovom objektu.\n„Prozori i vrata su trajna investicija koja se radi jednom u 30-ak godina, pa svaki naš klijent očekuje da se pre ugradnje upozna sa proizvodima. Pored toga, kupac može izabrati neke druge proizvode koje možda nije planirao ili uzeti kvalitetniji profil kada se na licu mesta uveri u razlike i kvalitete istih. Kada kupujete komad nameštaja, električni aparat ili novi laptop pored informisanja na internetu ili preko stručnih časopisa, meni je logično da to vidimo i uživo ili isprobamo.“\nFoto: Link Line doo, Showromm u Novom Sadu\nKako navodi Mirkov, on i dalje ne razume kako se kupci odlučuju za određeni proizvod ako ga nisu videli ili dodirnuli. „Mi imamo tri showrooma, dva u Novom Sadu i jedan u Zrenjaninu koji su doprineli povećanju prodaje naših proizvoda. Maksimalno smo otvoreni i iskreni prema svakom klijentu i u svakom momentu mogu videti i probati proizvode koje im nudimo.“\nPrethodni tekstPlemeniti gasovi i toplotna izolacija u prozorima\nSledeći tekstRazvoj prozorskog rama kao važan faktor u energetskoj efikasnosti


Dijaspora Majevice – Udruženje Majevičana u Švajcarskoj\nGlavno » Dijaspora Majevice\nDijaspora Majevice je udruženje osnovano sa namjerom da se Majevičani iz cijelog svijeta uduže sa ciljem da obnove privredu rodnog kraja. Nakon osnivanja Udruženja Majevičana u Švajcarskoj, šestog marta 2010. godine u Rudolfštetenu u Švajcarskoj, osnovano je i centralno udruženje Dijaspora Majevice u Loparama uoči Vaskrsa, trećeg aprila dve hiljade i desete godine. Ovaj datum trebalo bi da bude početak prekretnice u razvoju ovog područja. Očekuje se da će biti osnovana udruženja Majevičana u svim zemljama gdje stanovnici ove planine žive u značajnom broju.\nMajevičani su rasijani širom svijeta i samo sa loparske opštine oko pet hiljada ljudi živi u dijaspori, od čega oko tri hiljade u Švajcarskoj.\nNa osnivačkoj skupštini održanoj trećeg aprila, sve je prošlo u znaku želje da se rodni kraju oživi, što znači da su sve diskusije bile konstruktivne i brzo se obavilo konstituisanje udruženja. Za predsjednika skupštine Udruženja Dijaspora Majevice izabran je Goran Gajić iz podmajevičkog sela Smiljevca, čovjek koji je dvije decenije proveo na privremenom radu u Austriju da bi se prije par godina vratio i u rodnom selu otvorio fabriku jahti.\nZa članove uprave Udruženja Dijaspora Majevice, izabrani su Đorđo Milovanović iz Pipera, inače građevinski preduzimač u Švajcarskoj, Nedeljko Ristić iz Kozjaka, Stevica Lukić iz Jablanice, Stojan Stevanović iz Jablanice, ugostitelj u Švajcarskoj i Miodrag Lukić iz Brusnice, književnik i osnivač prvog srpskog pozorišta u zapadnoj Evropi, pozorišta Duga iz Švajcarske.\nNa osnivačkoj skupštini su izabrani i potpisnici žiro računa Fonda dijaspora, Vasilije Obrenović i Stevica Lukić\nDogovoreno je da se u Fond dijaspore uplaćuju sredstva do kraja godine, a nakon toga formira akcionarsko društvo. U međuvremenu bi se izabrala najbolja poslovna ideja. Naravno cilj je da se posao koji bude radjen zasniva na postojećim resursima, što bi omogućilo zaradu i onima koji neće biti direktno zaposleni. Obronci Majevice imaju odlične uslove za uzgoj voća pa će se prvi poslovi vjerovatno odvijati u tom pravcu, što je naravno samo jedan dio onog što je potrebno i nužno da se uradi na Majevici.\nCilj je da se iseljavanje Majevičana zaustavi i da se ovde stvore dobri uslovi za život, kako za one koji se nalaze ovde, tako i za one koji će se vratiti iz sveta. Naravno ništa nije ostvarivo preko noći ali i put oko sveta počinje prvim malim, kratkim, ali sigurnim korakom.\nMožda će Majevičani, a nadamo se da hoće, uskoro biti uzor ostalim Srbima koji žive u dijaspori, što bi bilo zanačajno za mnoge pasivne krajeve iz kojih veliki broj ljudi radi u inostranstvu.


U 2020. porodičnog ljekara u RS promijenila 26.524 osiguranika – Banjaluka24\nU 2020. godini porodičnog doktora u RS promijenila su 26.524 osiguranika, ovo su podaci iz Fonda zdravstvenog osiguranja (FZO) Republike Srpske.\nDodaju da je od tog broja u takozvanom redovnom periodu (oktobar-decembar) kada nije potrebno navoditi razlog promjene, porodičnog doktora promijenilo 13.800 osiguranika.\nPrema podacima FZO, 2019. godine porodičnog doktora promijenilo je 30.874, a u 2018. godini 27.185 osiguranika.\nU tzv. redovnom periodu prošle godine 1.208 osiguranika promijenilo je pedijatra, a 1.728 osiguranika izabralo je novog ginekologa, što je znatno manje nego ranijih godina.\n“Inače, kada su u pitanju timovi porodične medicine za koje su se građani najviše opredjeljivali u redovnom periodu, među top timova porodične medicine na prvom mjestu je opština Bijeljina sa 1.911 osiguranika, te Banjaluka sa 1.591, a poslije nje dolaze ambulante porodične medicine u Doboju sa 1.211 osiguranika”, naveli su iz Fonda zdravstvenog osiguranja.\nNajviše promjena, odnosno odjava iz tima porodične medicine u takozvanom redovnom periodu bilo je u Bijeljini – 1.730 osiguranika, u Doboju su ih bila 663 te u Vlasenici 416 osiguranika.\n“Kada je u pitanju to koliko je osiguranika porodičnog doktora promijenilo za devet mjeseci 2020. godine, kada je procedura malo komplikovanija za promjenu porodičnog doktora, u ovom periodu 12.724 osiguranika promijenila su porodičnog ljekara. Najčešći razlozi su promjena mjesta prebivališta, prestanak rada doktora porodične medicine u zdravstvenoj ustanovi koja s nama ima potpisan ugovor ili je doktor promijenio sjedište ambulante”, naveli su iz FZO RS.\n“Dakle, svi koji žele da promijene doktora, iz bilo kojeg razloga, trebalo bi da to učine u redovnom periodu koji je predviđen za promjene izabranog doktora, odnosno od 1. oktobra do 31. decembra. U ovom periodu i procedura promjene je jednostavnija, a potrebno je da osiguranici popune odgovarajuće obrasce kod novoizabranog doktora i da ih ovjere u Fondu”, naveli su iz pomenute ustanove.


Ristić: Koncentracioni logor Jasenovac grotlo, pakao na Zemlji\nHomeDRUŠTVORistić: Koncentracioni logor Jasenovac grotlo, pakao na Zemlji\nV. d. direktora Muzeja žrtava genocida Dejan Ristić izjavio je danas, povodom 80. godišnjice osnivanja koncentracionog logora Jasenovac, da je to bilo jedno od najmonstruoznijih stratišta u čitavoj Evropi kada je uspostavljeno „to grotlo, taj pakao na Zemlji“.\nRistić je, na tribini „Kada prošlost progovori – Jasenovac 80 godina kasnije“ održanoj u Narodnoj biblioteci Srbije, rekao da je ovo dan kada ne treba tumačiti, objašnjavati, vrednovati i analizirati već kada treba saslušati i zapamtiti ono što retki preživeli logoraši imaju da kažu.\nMuzejski savetnik u Muzeju žrtava genocida Dragan Cvetković rekao je da Jasenovac predstavlja paradigmu genocida počinjenog na teritoriji Nezavisne države Hrvatske (NDH) jer su u tom logoru ubijeni „gotovo svi Romi, dve trećine svih Jevreja i četvrtina svih Srba“, koji su izgubili život u NDH.\nOn je rekao da ne treba „ispustiti iz vida činjenicu da su Srbi bili najbrojniji među stradalima u logoru“ i da su činili „preko tri petine“ od ukupnog broja stradalih u logoru, i da njihov udeo tokom čitavog rata nikada nije pao ispod polovine ukupno stradalih.\nGordana Radojičić, jedna od preživelih iz Jasenovca koja je imala je nepunih sedam godina kada je dospela u logor, rekla je da su najpre deca odvojena od roditelja i odvedena u poseban „jeziv i grozan“ logor za decu.\n„Tu smo i dan i noć ležali na betonu, bilo je, doduše, malo slame negde. To se umiralo, sećam se, pored mene su bila neka deca, ni danas ne znam ko su, bogami umrli su. Plakalo se, nije se jelo, nije imalo ni šta da se jede, nije ti niko ni dao, samo si mogao dobiti batine, ništa drugo“, rekla je Radojičić.\nOna je rekla da su tu „sve bile ustaše i žene ustaškinje, svi naoružani, malo nećeš da poslušaš nešto – za to dobiješ šamar ili kundakom, ko je šta imao tako te je lupio“.\nRadojičić je rekla da je u Jasenovcu bilo „batinanje onoliko, na svakom ćošku, ponižavanje dece, to je bio užas, jako smo loše prošli, to je bio zverski postupak“.\nPreživeli logoraš iz Jasenovca Milinko Čekić rekao je da je u svetskoj istoriografiji „ustaška NDH svrstana u kategoriju 15 najsmrtonosnijih režima nacističke, rasističke i ksenofobne orijentacije u 20. veku“.\nDodao je da se NDH sa Litvanijom i Ukrajinom opisuju kao „posebno aktivan izvršilac Holokausta“ i naglasio da je u „nacističkoj NDH na delu bila vladavina terora kakav je retko viđen u istoriji čovečanstva“.\nIstakao je da je NDH bila jedina država tokom Drugog svetskog rata koja je „potpuno samostalno počela nacističko ‘konačno rešenje’ i sama sprovela plan uništenja Jevreja“ i jedino mesto u Evropi u kome su postojali specijalizovani logori za decu.\nČekić je dodao da je Jasenovac bio jedini logor u okupiranoj Evropi van nemačkog nacističkog sistema u kome su potpuno autonomno masovno likvidirani zatvorenici.\nUkazao je da je sistem logora Jasenovac bio prvi sistematski izgrađeni kompleks u NDH koji se prostirao na čak 240 kvadratnih kilometara dok se koncentracioni logor Aušvic prostirao na 40 kvadratnih kilometara.\nOdloženo raspisivanje izbora u FSS\nAmerički sekretar traži da se vakcinišu svi pripadnici vojske


СЕНЗАЦИОНАЛНО – РУСИ САОПШТИЛИ: Америка је поражена у Венецуели!\nSENZACIONALNO – RUSI SAOPŠTILI: Amerika je poražena u Venecueli!\nIzjave američkog državnog sekretara Majka Pompea da SAD rade na smeni vlasti u Venecueli samo su pokušaj nastavka igre nakon izgubljene partije koja je Amerikance koštala ne samo novca, već i reputacije, smatraju ruski eksperti.\nJegor Lidavskoj, generalni direktor Latinoameričkog centra „Ugo Čavez“, ističe da su Amerikanci uložili dosta novca i truda da bi se jednostavno povukli praznih ruku iz Venecuele. Osim toga, slučaj Madura je bio ne samo veliki novčani gubitak, već i ozbiljan udarac za reputaciju SAD.\n„Najviši zvanični u američkom establišmentu, uključujući i predsednika Amerike Donalda Trampa, podržali su Huana Gvaida, što je stvorilo negativnu sliku o njima, jer čovek koga su podržali praktično nije uspeo ništa da uradi. Gvaido nije mogao da utiče na realnu raspodelu snaga u Venecueli, niti da preuzme vlast. To je minus za autoritet Amerikanaca i Trampa, koji uskoro učestvuje u predsedničkim izborima i želi da bude reizabran“, rekao je ekspert.\nStručnjaci podsećaju da je prošlo gotovo godinu dana od pokušaja državnog udara u Venecueli i da se može desiti da upravo u ovom periodu opozicija pojača pritisak na vlast. Ipak male su šanse da Venecuela izgubi svoju nezavisnost, naročito nakon bolivijske lekcije.\nRuski eksperti ističu da je Venecuela bila šamar Amerikancima i veliki plus za Rusiju. Lidavskoj dodaje da bilo koja agresija SAD protiv trećih strana, pored ličnih motiva i interesa koji se nalaze zemljama koje su predmet intervencije, sadrži i motiv da se na bilo koji način našteti Rusiji. Kako ekspert objašnjava, Rusija je za Amerikance konačan protivnik i oni koriste bilo koje povode, države i mogućnosti ne bi li stvorili Rusiji problem, pa slično ponašanje možemo očekivati i u vezi sa Venecuelom.\nHa ha ha kakva glupost, pa to zna ceo svet više od pola veka!


Srbiji uručen dron za detektovanje masovnih grobnica\nDron za pretragu terena\nSrbija će nestale u sukobima u bivšoj Jugoslaviji, za koje se sumnja da su pokopani u masovnim grobnicama, ubuduće tražiti i bespilotnom letelicom koju je finansirala Velika Britanija. Donacija savremene opreme za pretragu terena Srbiji je 31. avgusta uručena u Beogradu povodom 30. avgusta – Međunarodnog dana nestalih.\nBeograd je saopštio da Srbija od Prištine zahteva da se na kosovskoj teritoriji istraži nekoliko mesta za koja sumnja da se na njima nalaze ubijeni Srbi ali da su prve za pretragu najnovijom tehnologijom tri lokacije koje je predložila Priština, tvrdeći da bi na njima mogli biti pokopani ubijeni Albanci.\n„Jedna je lokacija koja je vezana za Kiževak, u neposrednoj blizini Rudnice. Sledeća je Kozarevo, koja se nalazi između Raške i Novog Pazara, a treća je lokacija u okolini Sjenice u neposrednoj blizini rudnika Štavalj. To su informacije koje smo dobili od Prištine i prihvatili da ih proverimo“, rekao je Veljko Odalović, predsednik Komisije Vlade Srbije za nestale.\nPorodice sa skupa u Prištini: Nestali su zajedničko pitanje\nOdalović je naveo da Beograd poseduje informacije o lokacijama na kojima bi se na Kosovu mogli nalaziti ostaci ubijenih Srba koji se vode kao nestali i precizirao da se radi o Košarama, Livačkom jezeru, Dojnicama i rejonu nekadašnjeg logora Lapušnik.\nOn je saopštio da će se komisije za nestale Srbije i Kosova 16. septembra sastati u Prištini.\nOn je izneo podatak da se još 10.025 osoba u regionu vodi kao nestalo u ratovima devedesetih, 1.947 iz Hrvatske i 6.400 iz Bosne i Hercegovine, kao i da je među njima 1.643 osobe iz vremena sukoba na Kosovu.\nU Srbiju je posredstvom Programa Ujedinjenih nacija za razvoj (UNDP) stigla oprema američke proizvodnje za terensko istraživanje potencijalnih grobnica u kojima se nalaze posmrtni ostaci osoba koje se vode kao nestale u sukobima u bivšoj Jugoslaviji, koju je sa 70.000 evra platila Velika Britanija. Radi se o satelitski navođenom dronu sa georadarom za pretraživanje terena.\nAmbasadorka Velike Britanije u Srbiji Šan Meklaud izjavila je da je utvrđena sudbina više od 30.000 nestalih.\n"Svi koji su tome doprineli zaslužuju čestitke ali treba utvrditi sudbinu i još više od 10.000 ljudi. Rešenje njihove sudbine je od ogromne važnosti, ne samo zbog porodica, već i naroda koji su bili u sukobu. To je uslov za pomirenje i normalizaciju odnosa", rekla je ambasadorka Šan Meklaud.\n“Nadam se da će nova oprema doprineti dolasku do saznanja o sudbini nestalih, kao i pomirenju i dijalogu”, izjavila je Šan Meklaud.\nKako su rekli predstavnici UNDP-a, britanske ambasade i Vlade Srbije, umesto komplikovanog kopanja građevinskim mašinama, kao što su bageri i buldožeri, pretraga sumnjivih lokacija izvodiće se elektronskom opremom koja detektuje promene u tlu do deset metara dubine čime će provera biti znatno brža i efikasnija.


Protesti u više gradova Crne Gore: DF pozvao opoziciju da se udruži (foto) - 12.12.2018, Sputnik Srbija\nU Podgorici je večeras održan protest u organizaciji Demokratskog fronta, na kojem je zatražena ostavka Vlade i organizovanje slobodnih i fer izbora. Protestu... 12.12.2018, Sputnik Srbija\nvesti, svet, crna gora, df, region\n20:14 12.12.2018 (Osveženo: 03:51 26.08.2021)\n© Nebojša PopovićProtest Demokratskog fronta u Podgorici\nNakon govora, održana je protestna šetnja. Protesti su prethodno održani i u Beranama, Pljevljima, Budvi, Nikšiću, Herceg Novom i Murinu.\nNa protestima u Podgorici jedan broj učesnika nosio je žute prsluke. Želimo bolju i pravedniju Crnu Goru za sve nas, pokazali smo da imamo revolucionarnu krv kao Francuzi i nema skidanja prsluka dok ne padne Vlada, rekao je predsjednik Radničke partije Janko Vučinić.\nČlan predsjedništva DF Predrag Bulatović rekao je da su „vatre slobode večeras zapaljene u većini gradova Crne Gore i neće se gasiti“. On je ocjenio da posle svega Vlada Crne Gore treba da dâ ostavku i pozvao još jednom lidere svih opozicionih partija da se dogovore o zajedničkom nastupu.\n© Sputnik / Nebojša PopovićProtest Demokratskog fronta u Podgorici\nProtest Demokratskog fronta u Podgorici\nI predsjednik Nove srpske demokratije Andrija Mandić pozvao je na objedinjavanje opozciije.\nDošli smo da tražimo od naših kolega iz opozicije da radimo zajedno, rekao je Mandić i dodao: „Čekamo kolege nezavisno od toga što je među nama bilo teških riječi. Imamo jasan cilj — da se promijeni Crna Gora i zato nam je potrebna snaga svake opozicione stranke.“\nOn je naveo da Demokratski front kandiduje temu da se vaninstitucionalnim putem obori Vlada Duška Markovića, da bi potom pripremili uslove za prve demokratske izbore.\nPrema rečima potpredsjednika Pokreta za promjene Branka Radulovića, poslednji napad na Demokratski front potpuno je ogolio crnogorsku stvarnost. On je poručio da niko nema pravo da ćuti i sjedi kući i pozvao opoziciju da „zajedno pokrene točak demokratije do slobodne Crne Gore“.\nProtestu nisu prisustvovali poslanici DF Milan Knežević i Nebojša Medojević, jer još uvijek nijesu dobili rješenja Ustavnog suda o obustavljanju izvršenja kazne zatvora.\nMedojević i Knežević uskoro na slobodi\n12 Decembar 2018, 14:14\nNaime, Ustavni sud je na plenarnoj sjednici donio odluku da pokrene postupak ocjene ustavnosti odredbi Zakona o krivičnom postupku i privremeno obustavio izvršenje odluka Višeg i Apelacionog suda o stavljanju u zatvor poslanika Demokratskog fronta Nebojše Medojevića i Milana Kneževića, saopšteno je iz Ustavnog suda.\nTo znači da će Medojević i Knežević biti na slobodi dok se ne donese odluka o ustavnosti spornog člana ZKP, koji se odnosi na na stavljanje u zatvor ako neko odbije da svjedoči.


NLB Banka donirala 4.000KM Fondaciji Junuzović – SodaLIVE.ba | Lukavački info portal\nNLB Banka donirala 4.000KM Fondaciji Junuzović\nDanas je u Tuzli održana konferencija za novinare na kojoj je NLB Banka d.d. Sarajevo uručila donaciju u iznosu od 4.000 KM humanitarnoj organizaciji – Fondaciji Junuzović koja će novac uložiti u obnovu Klinike za dječije bolesti u Tuzli. Dio navedenih sredstava prikupljen je prilikom predstavljanja nove mobilne aplikacije »NLB Pay«, 7. februara u Sarajevu, u sklopu kojeg je organizovana i humanitarna akcija na kojoj su zvanice imale mogućnost dobrovoljno donirati novac.\nEpidemija morbila: Situacija je ozbiljna, zabilježen prvi smrtni slučaj, 65 oboljelih, prijeti i širenje bolesti\nLukavac: Konferencija povodom Izmjene i dopune Prostornog plana u cilju izgradnje deponije šljake i pepela\n1 komentar za članak "NLB Banka donirala 4.000KM Fondaciji Junuzović"\nSredite nam maloi djecije odjeljene Lukavackog Doma Zdravlja. To sto radite je super i treba to podrzati za svaku je pohvalu, ali nezaboravite i nas Dom Zdravlja treba poboljsati uslove i pacijenata kao i osoblja koje radi sa tom bolesnom djecom.


Ljudi, a ne brojevi - Glas Srpske\nDragana Orlović 16.10.2019 00:42\nIzbjeglice nisu brojevi, to su ljudi koji imaju lica, imena, priče i treba da budu tretirani kao takvi. Ipak, institucije na nivou BiH najčešće kroz njih vide tek statistiku, jer kako inače objasniti činjenicu da ni nakon toliko godina ova kategorija nije zbrinuta i da još nije riješen kompletan porušeni stambeni fond.\nRegionalni program stambenog zbrinjavanja u BiH ne ide željenom dinamikom, čega su svjesni i u Sarajevu, gdje po nekoliko puta godišnje analiziraju šta je do sada urađeno i kako bi trebalo postaviti stvari, ali rijetko kada donose konkretne mjere i prijedloge da bi ubrzali ovaj proces. Da li će se u idućem periodu nešto pokrenuti, da bi se brže riješila ta pitanja i problemi, teško je predvidjeti, ali jedno je sigurno - ponovo kaskamo za zemljama iz regiona.\nRegionalni program stambenog zbrinjavanja je zajednički višegodišnji program Srbije, BiH, Crne Gore i Hrvatske, čiji je cilj da obezbijedi trajna stambena rješenja za 27.000 izbjegličkih porodica, odnosno za 74.000 ljudi u regionu i omogućen je na osnovu sporazuma između Razvojne banke Savjeta Evrope i BiH.\nNjime bi novi trajni krov nad glavom u BiH trebalo da dobije 5.400 porodica ili 14.000 povratnika i raseljenih lica, a vrijednost projekta za našu zemlju je oko 200 miliona maraka, od čega se 170 miliona maraka odnosi na donacije, mahom iz zemalja EU, dok domaće institucije treba da obezbjede oko 30 miliona KM.\nBiH je do sada dobila zeleno svjetlo i za šest potprojekata, a presjek stanja u ovoj oblasti dat je upravo u izvještaju o realizaciji revidirane strategije BiH za sprovođenje aneksa sedam Dejtonskog sporazuma za 2018. godinu, koji je u formi nacrta upućen u konsultacije.\nSve podnesene aplikacije su odobrene i od strane Skupštine donatora, odnosno za realizaciju potprojekata obezbijeđena su 124 miliona KM, što je 73 odsto sredstava koja su planirana iz donacija. Uz doprinos BiH od oko 22 miliona KM, ukupna vrijednost ovih potprojekata iznosi 146 miliona KM. Kroz implementaciju šest potprojekata obezbijediće se 3.192 stambena rješenja za sveukupno oko 10.000 najranjivijih raseljenih lica, izbjeglica i povratnika. Programom su do sada obuhvaćene 83 lokalne zajednice sa kojima su potpisani sporazumi o saradnji, a do kraja 2018. godine su potpisani ugovori vrijedni 54,3 miliona KM. Ipak, implementacija projekata je produžena do kraja juna 2021. godine, tako da ovaj posao još nije ni blizu završen.


Šta sve donosi novi Zakon o radu koji sprema Sloga? | УДРУЖЕНИ СИНДИКАТИ СРБИЈЕ "СЛОГА"\nHome » SLOGA VESTI » Šta sve donosi novi Zakon o radu koji sprema Sloga?\nUdruženi sindikati Srbije „Sloga“ najavili su da će tokom decembra predstaviti javnosti Predlog zakona o radu, koji bi trebalo da ispravi nedostatke važećeg zakona i poboljša položaj radnika u Srbiji. Pored Zakona o radu definisan je i Zakon o agencijskom zapošljavanju, Zakon o štrajku, Zakon o inspekcijskom nadzoru, Zakon o socijalno-ekonomskom savetu…\nTim povodom predsednik Udruženih sindikata Srbije „Sloga“, Željko Veselinović, rekao je da su Predlog zakona ponudili najbolji stručnjaci iz oblasti radnog prava i napravili jedan Predlog koji je bez ijedne jedine mane.\n– Radili smo sa Centrom za dostojanstven rad (CDR), odnosno, CDR je uradio taj Predlog zakona još u prvoj polovini ove godine, a uz podršku fondacije „Ulof Palme“. Mi smo u dogovoru sa Fondacijom i CDR dogovorili da taj Predlog zakona o radu pustimo na neku vrstu javne rasprave i tribina koje ćemo organizovati u narednih nekoliko meseci, s obzirom na to da za kraj 2022. godine, ova Vlada planira, mada se ja nadam da neće biti u prilici, da donese novi Zakon o radu, koji će biti više po meri kineskih kompanija i investitora u Srbiji. Svi znamo da će taj zakon biti antiradnički, mada je i ovaj trenutno važeći potpuno loš, jer nije naklonjen radnicima zato što je prilično loš i nedefinisan. Poslodavci mogu da ga tumače kako god hoće, a pogotovo što mi u zemlji imamo sve više i više neodgovornih poslodavaca koji su ovde došli samo da izrabljuju radnu snagu i dobijaju subvencije od strane države – kaže Veselinović za Direktno.rs.\nVeselinović ističe da su iz „Sloge“ rešili da jedan potpuno alternativni i nov Zakon o radu pruže javnosti da pogleda i da svoje sugestije i da taj neki konačni predlog ponudi svim činiocima u zemlji – političkim partijama, sindikatima, nevladinim organizacijama, pojedincima, poslodavcima, kao neku vrstu njihovog sindikalnog predloga.\n– Ne postoji mogućnost da se ovaj Predlog zakona tumači na različite načine. Postoje jasna tumačenja, jasne definicije svega – napominje Veselinović i daje konkretne primere predloga za poboljšanje statusa zaposlenih u Srbiji:\n– Više neće biti zloupotrebe rada po ugovoru, kao što je do sada bilo. Uloga agencija za zapošljavanje i privremeno-povremenih poslova je svedena na minimum. Ne postoji više mogućnost da radnici rade po 5, 10, pa čak i više 15 godina po ugovoru, nego maksimum godinu dana, dva puta po šest meseci, posle toga moraju da dobiju rešenje za stalno. Probni rad je stavljen da može biti maksimalno tri meseca. Ukoliko poslodavac za ta tri meseca ne može da oceni da li je neki radnik zadovoljio ili nije, nema potrebe da ga drži posle po ugovoru deset godina – kaže Veselinović.\nPrema njegovim rečima, definisan je i mnogo veći stepen zaštite za osetljive kategorije: žene (trudnice i porodilje), samohrane roditelje… Njihova zaštita je maksimalna, kaže Veselinović, pošto postoji mnogo mehanizama koji štite te osetljive kategorije. Zatim učešće zaposlenih u organima preduzeća – najmanje 30 odsto zaposlenih mora da bude u organima preduzeća. Predviđeno je i da će svaka kompanija morati određeni procenat profita da deli sa zaposlenima.\nTakođe, Predlogom zakona uvodi se Sud rada, što znači da će se posebno odeljenje baviti isključivo sudskim procesima u slučajevima radnog prava, što znači da ukoliko zaposleni dobije otkaz, maksimalno šest meseci će ti sudski sporovi moći da traju, a ne kao do sad više godina.\nPredloženo je i povećanje prekovremenog rada i plaćanje noćnog rada. Agencijsko zapošljavanje koje je do sada primarno kod nas, više neće postojati u tom obliku, nego će ljudi preko agencija, ukoliko budu bili zaposleni, raditi za istu zaradu i imaće potpuno ista prava kao i radnici matičnih kompanija. Rad nedeljom se ukida, ukoliko nisu poslovi neophodni za vitalno funkcionisanje države i moraće biti plaćen 300%. Svaki poslodavac ukoliko želi da angažuje zaposlene u tržnom centru, moraće da mu plati tri dnevnice za jedan dan.\n– Minimalna zarada je ovim zakonom definisana da mora da pokriva minimalnu potrošačku korpu. Nema pregovora oko minimalne zarade kao što je to do sada bilo, pa onda predsednik izađe slavodobitno i kaže minimalac će biti toliki, a cene skaču abnormalno, tako da povećanje ne znači ništa. Minimalna zarada treba da se usklađuje sa rastom troškova života. Tu nema nikakvih pregovora, nego kada se na kraju godine izađe sa time kolika je mimimalna potrošačka korpa, za toliko procenata se automatski ta plata zaposlenima povećava i procentualno svima onima koji su iznad minimalne zarade i njima se taj procenat poveća. Znači, ne kao do sad, kao što oni koriste jednu mantru da povećanje minimalca gledaju kao na neku dobit, nego, jednostavno, svim zaposlenima se za toliko procenata povećava zarada. Ako je neko imao, recimo, 50 hiljada, a troškovi života su porasli 10 odsto i on će da dobije povećanje 10 odsto – ističe predsednik Udruženih sindikata „Sloga“.\nVeselinović naglašava da ovaj predlog zakona nije spisak lepih želja, već da je miks različitih zakona zemalja Evropske unije.\n– Korišćeni su neki delovi zakona Nemačke, Hrvatske, Švedske… Usklađen je sa svim međunarodnim propisima i pravima, Međunarodnom socijalnom poveljom, evropskim radnim zakonodavstvom… Ne može niko da dođe u priliku da kaže da je to neki zakon koji će da otera investitore. Svi investitori u svetu rade pod takvim zakonima u razvijenim zemljama, jedino se u Srbiji koristi taj izgovor da ćemo na taj način oterati strane investitore, što nije tačno – zaključuje Veselinović i poručuje da će strani investitori, svi oni koji poštuju radnike, poštuju zakone Republike Srbije, imati i olakšanje u samom tom zakonu, jer će imati jasnije i definisanije propise, ukoliko hoće da poštuju sve ono što je normalno u jednoj državi.\nIzvor: Direktno.rs, foto, Media Centar\nNAZAD: Ono što nam je postalo prihvatljivo je već jako blizu trgovine ljudima\nNAPRED: Pustiti sve uhapšene u današnjim protestima


Kineskoj fabrici guma zemljište, subvencije i sad ulica | Nova Ekonomija\nKineskoj fabrici guma zemljište, subvencije i sad ulica\nOd kraja septembra, Zrenanjinci, jedini u Srbiji a verovatno i na svetu, mogu da prošetaju avenijom Linglong. Odlukom lokalne skupštine, deo obilaznog puta kroz radne zone Jugoistok I i II dobio je ime po kineskom investitoru Linglong čiju izgradnju fabrike guma od početka prate kontroverze i ozbiljne kritike ekoloških aktivista.\nFabrika guma u Zrenjaninu biće prva fabrika kineske kompanije van Kine.\nPrema planu, proizvodiće više od 13 miliona pneumatika godišnje a sporna je iz ekoloških razloga i zbog činjenice da će guma zamirisati u sred Banata i vojvođanske žitnice.\nLokalna organizacija Građanski preokret i još nekoliko organizacija koje se zalažu za javnost u radu gradskih vlasti skoro dve godina upozoravaju na zakonske propuste u davanju dozvola, štetnost otvaranja fabrike u sred oranica, ali i u gradu koji već ima ozbiljne probleme sa vodosnabdevanjem.\nMeđutim, u studiji uticaja na životnu sredinu za koju su saglasnost dale lokalne vlasti, a da prethodno na javnoj raspravi nisu dozvolile prisustvo zainteresovanih građana, ocenjuje se da ova fabrika guma nije opasna po zdravlje stanovnika Zrenjanina. Sa druge strane, upozorava se da studija nije namerno uključila delove proizvodnje kao što je valjara, a čiji je efekat na životnu sredinu potencijalno i najštetniji.\nDolazak ovog kineskog investitora u Vojvodinu od početka su pratile kritike.\nPrvo su kineski vlasnici dobili besplatno 95 hektara zemljišta (inače oranice A kategorije koje su konvertovane u građevinsko zemljište) čija se vrednost procenjuje na 7,6 miliona evra.\nOsim toga, dobiće iz budžeta Srbije i 75 miliona evra subvencija za zapošljavanje najmanje 1.200 radnika do kraja 2024. godine, navodi se u rešenju Komisije za kontrolu državne pomoći kojim se daje zeleno svetlo za dodelu subvencije.\nNjihova prosečna bruto plata će biti 576 evra (oko 69.000 dinara) što je neto oko 42.000 dinara.\nKako piše u rešenju, investicionim projektom planirano je ulaganje od 800 miliona evra do kraja 2025.godine, od čega u izgradju blizu 252 miliona evra, a u novu opremu 547 miliona evra.\nIvan Živkov, sociolog iz Zrenjanina, ocenjuje za Novu ekonomiju da je Srbija je postala država čija vlast budžetskim sredstvima plaća alarmantno zagađenje životne sredine od strane kineskih investitora, predstavljajući to projektima od nacionalnog značaja i istorijskim privrednim uspesima.\n"Da bi se udovoljilo investitorima koje niko drugi na evropskom tlu ne želi, masovno se krše se zakoni u oblasti zaštite životne sredine. Ugroženi su Bor i Smederevo, a sada i Zrenjanin. Poniženi i ugroženi građani, ali i pravosuđe, uglavnom okreću glavu od toga i ćute, kao da će neko drugi da ih spasi. Neće.", kaže Živkov.\nRazvoj gumarske industriji u Vojvodini ne završava se sa fabrikom Linglong.\nOpet u Zrenjaninu planirana je i fabrika za proizvodnju sirovina za gumarsku industriju koju će graditi takođe kompanija iz istoimene kineske provincije Šandong - Šandong Jangu Huatai Kemikal.\nGlavni proizvodi kompanije Šandong Jangu Huatai Kemikal biće hemijski proizvodi od kaučuka kojima se snabdevaju najveće svetske kompanije.\nSa proizvodne linije iz Zrenjanina treba da izađe 20.000 tona nerastvorljivog sumpora koji je jedan od važnih sirovina za gumarsku proizvodnju.\nU Inđiji će takođe nići fabrika guma koju gradi japanska kompanija Tojo tajers.


Faktor | Ministarstvo finansija završava rad na budžetu BiH za 2022. godinu, Bevanda negira opstrukcije\n20.05.2022. / 09:48\nMinistarstvo finansija i trezora Bosne i Hercegovine završava aktivnosti na izradi Dokumenta okvirnog budžeta za period 2022-2024. godina i Budžeta institucija BiH i međunarodnih obaveza BiH za ovu godinu i uputit će ove dokumente u dalju proceduru Generalnom sekretarijatu Vijeća ministara BiH.\nMinistar finansija i trezora BiH Vjekoslav Bevanda izjavio povodom mnogobrojnih špekulacija u javnosti u vezi procedura usvajanja budžeta da svemu ovome prethode zahtjevi i konsultacije s budžetskim korisnicima koji su anekse budžetskih zahtjeva slali mimo svih rokova tražeći dodatna sredstva, saopćilo je Ministarstvo finansija BiH.\n- Napominjem da smo na Globalni okvir fiskalne bilance i politika u BiH za period 2022-2024. godina, koji je Fiskalno vijeće usvojilo 30. 3. ove godine, čekali devet mjeseci iako je Ministarstvo finansija i trezora svoj dio posla završilo u roku. Osim toga, budžet za 2021. godinu nikada nije usvojen iako je prošle godine u februaru upućen Predsjedništvu BiH - naglasio je Bevanda.\nNavodi da je Ministarstvo finansija i trezora BiH u najbržem mogućem roku u datim okolnostima uporedo radilo Dokument okvirnog budžeta za period 2022- -2024. godina i Budžet institucija BiH i međunarodnih obaveza BiH za 2022. godinu.\n- To su dva obimna i ozbiljna dokumenta na kojima počiva finansiranje institucija BiH i povrat javnog duga. Dakle, Ministarstvo finansija i trezora BiH je imalo težak zadatak i prema tome se odnosimo odgovorno, profesionalno i ne podliježemo raznim pritiscima koji su svakodnevni i neosnovani - rekao je Bevanda.\nTemeljem Ustava i zakona Ministarstvo finansija i trezora BiH je samo tehnički izvršilac u procesu donošenja budžeta. Nakon što Vijeće ministara usvoji Nacrt Zakona o budžetu institucija BiH i međunarodnih obaveza BiH on se upućuje ustavnom predlagaču - Predsjedništvu BiH koje utvrđuje prijedlog Zakona o budžetu institucija BiH i međunarodnih obaveza BiH za 2022. godinu, poslije čega ga na konačno usvajanje upućuje na usvajanje Zastupničkom domu i Domu naroda Parlamentarne skupštine BiH, saopćilo je Ministarstvo finansija BiH.\nGlobalni okvir fiskalne bilanse i politika u BiH, dodaju, zadao je okvire za budžet institucija BiH za 2022. godinu koji će iznositi 1.073.600.000 KM od čega su izdvajanje prihoda od indirektnih poreza za nivo BiH 865.500.000 KM, a ostatak su vlastiti prihodi.


Moskva: Neosnovana propaganda Turske - 30.01.2016, Sputnik Srbija\nRuski vojni avioni u Siriji nisu narušili vazdušni prostor Turske, saopštio je u subotu zvanični predstavnik Ministarstva odbrane Rusije Igor Konašenkov. 30.01.2016, Sputnik Srbija\npolitika, vesti, turska, igor konašenkov, ministarstvo odbrane rf\n19:59 30.01.2016 (Osveženo: 22:23 30.01.2016)\n© Sputnik / Alexei Nikolsky / Uđi u foto-galerijuPredsednik Putin posetio komandni centar Ministarstva odbrane Rusije.\nRuski vojni avioni u Siriji nisu narušili vazdušni prostor Turske, saopštio je u subotu zvanični predstavnik Ministarstva odbrane Rusije Igor Konašenkov.\nErdogan želi da razgovara s Putinom\n30 Januar 2016, 18:38\n„Ruska avijacija u Siriji nije narušavala vazdušni prostor Turske. Saopštenja turske strane o tome da je ruski avion Su-34 navodno narušio vazdušni prostor te zemlje predstavlja neosnovanu propagandu“, rekao je Konašenkov.\nPredstavnik ruskog vojnog resora je rekao da je uveren da turski stručnjaci protivvazdušne odbrane znaju da radari koji kontrolišu vazdušni prostor mogu da zabeleže samo visinu, kurs i brzinu objekta u vazduhu.\n„Nijedan od ovih radara nije sposoban da utvrdi tip i državnu pripadnost vazdušnog objekta — da li je reč o Rusiji ili koaliciji koju predvode SAD. To je moguće samo uz direktan vizuelni kontakt s drugog aviona, koji se nije dogodio“, naveo je Konašenkov.\nAnkara želi da normalizuje odnose sa Moskvom\n26 Januar 2016, 17:58\n„Samo nepismeni propagandisti koji su se nagledali holivudskih ratnih filmova mogu ozbiljno da govore o tome da je uz pomoć ovih radara neko nekoga još i upozoravao na ’ruskom i engleskom jeziku‘“, rekao je Konašenkov.\nOn je dodao da ni ruska sredstva protivvazdušne odbrane u Siriji, kao ni sirijska radarska kontrola vazdušnog prostora, nisu zabeležila nikakvo narušavanje sirijsko-turske granice.\n„Da i ne govorim o tome da nikakvih usmenih kontakata turske strane s našim pilotima odavno nema“, rekao je Konašenkov.\n16:54Blinken pozvao Lavrova


Sprovođenje vladavine prava ključni izazov za države Zapadnog Balkana - CdM\nSprovođenje vladavine prava ključni izazov za države Zapadnog Balkana\nSprovođenje vladavine prava, posebno kroz reformu pravosuđa i borbu protiv korupcije i organizovanog kriminala, i dalje predstavlja jedan od ključnih izazova u državama Zapadnog Balkana. To je poručeno na panel diskusiji “Borba protiv organizovanog kriminaliteta u Crnoj Gori”, koju je organizovao Fakultet pravnih nauka i Humanističkih studija Univerziteta Donja Gorica.\nPredsjednica Vrhovnog suda, Vesna Medenica, Vrhovni državni tužilac, Ivica Stanković, direktor Uprave policije Veselin Veljović i predsjednik Advokatske komore Crne Gore, Zdravko Begović govorili su o ključnim dostignućima i izazovima u radu crnogorskog pravosuđa, tužilaštva i policije u oblasti borbe protiv organizovanog kriminaliteta.\nStanković je kazao da posao protiv organizovanog kriminala zahtijeva konstantan i kontinuiran rad, jer kriminalci na raspolaganju imaju velika finansijska sredstva koja im omogućavaju da kriminalne radnje obavljaju na organizovan, sofisticiran način.\nOn je naveo da je oduzimanje profita, imovinske koristi najslabija tačka organizovanog kriminala.\nStanković je saopštio da je prošle godine, po otuženjima državnih tužilaca, osuđujućom presudom riješeno skoro 91 odsto predmeta, oslobađajućom manje od četiri, a odbijajućom manje od dva odsto.\nPrema njegovim riječima, u prethodnom periodu po naredbama Tužilaštva preduzimane brojne mjere i radnje koje su rezultirale rasvetljavanjem najtežih krivičnih djela, uhapšeni brojni pripadnici različitih kriminalnih grupa.\n“Do ovih rezultata nijesmo došli samo, pokazali smo koliko je neophodan zajednički i timski rad. Samo na taj način pripadnicima kriminalnih organizacija šaljemo poruku da smo odlučni namjeri da ih privedemo pravdi prije ili kasnije i da nećemo dozvoliti da budu iznad insittucija“, poručio je Stanković.\nOn je napomenuo da je za borbu protiv organizovanog kriminala potreban i organizovan pristup toj borbi i to pokretanje svih nas, kako onih koji su najjuže vezani za borbu protiv organizovanog kriminala, tako i cjelokupne javnosti, svih političkih činilaca, da učinimo sve što je u našoj moći da organizovanom kriminalu stanemo na put.\nPanelisti su istakli ključne rezultate i izazove sa kojima se susrijeću u svakodnevnom radu, realizicijući ciljeve i dostižući evropske standarde iz ove oblasti.\nStudenti osnovnih i postiplomskih studija UDG-a imali su priliku da postave pitanja panelistima, što im je omogućilo da u direktnoj komunikaciji čuju njihova iskustva o svakodnevnom radu tužilaca, sudija, advokata u borbi protiv organizovanog kriminaliteta u Crnoj Gori.\nTagsCrna Gora Ivica Stanković izazovi Veselin Veljović Vesna Medenica vladavina prava Zapadni Balkan Zdravko Begović\nSa kim se sprdate? Prvo raščistiti vas nivo kriminala……što ste stvorili i na koji način? Drzava ce se odbraniti od kriminala kad vas zamijene iskreni i posteni nosioci vaših titula….sudstvo je sprdnja od organizacije..iz kotora plaćamo advokate da idu u nikšić.. cetinje itd….sudije ispod nivoa a dosta i ovih iz viših sudija postavljeni nezasluženo….koji je procenat potvrdjeno presuda sudijama KOTORSKOG… Više »\nIzvor: N1 / Prva TV


Podsećanja radi, na početku je novi Mini promovisan sa 1,5 litarskim trocilindričnim turbo benzincem sa 136KS i 220 Nm pri samo 1250 o/min. (230 Nm sa overboost-om) u modelu Mini Cooper, zatim sa 2,0 litarskim četvorocilindričnim benzinskim motorom koji razvija 192KS i 280 Nm (300 Nm sa overboost-om) u modelu Cooper S, kao i sa novim common-rail 1,5 litarskim turbo-dizelašem sa 116KS i 270 Nm obrtnog momenta u modelu Cooper D.\nVeć tada je najavljeno da će ponuda kasnije biti proširena verzijama One i One D, što se sada i desilo.\n2014 Mini One pokreće 1.2L TwinPower Turbo trocilindrični benzinski motor sa 75 kW/102KS i 180 Nm, ubrzanje od 0-100 km/h traje 9,9 sekundi (sa automatikom 10,2 sekunde), najveća brzina iznosi 195 km/h, prosečna potrošnja goriva se kreće od 4,6 do 4,9 l/100 km, a emisija CO2 od 108 do 114 grama po km.\nS druge strane Mini One D pod haubom ima 1.5L TwinPower Turbo trocilindrični dizelaš koji razvija 70 kW/95KS i 220 Nm, ubrzanje do 100 km/h iznosi 11,0 sekundi, maksimalna brzina je 190 km/h, dok se potrošnja kreće od 3,4 do 3,5 l/100 km (emisija CO2 od 89 do 92 g/km).\nNa kraju i podsećanje da je na poslednjem sajmu automobila u Detroitu prikazan i Mini John Cooper Works, i to u formi koncept vozila, ali se serijski model koji će se pojaviti u prodaji tokom 2014. godine neće mnogo razlikovati. Takođe, u JCW paketu će biti i sportski podešeno ogibljenje, jače kočnice, sportski izduvni sistem i dorađeni enterijer, dok bi pod haubom serijskog modela trebalo da bude 1,6 litarski četvorocilindrični turbo motor sa 162 kW/217KS.\nNi MINI ne ide ispod 95ks...ccc\nAutor toma 31 Jan 2014, 23:21


Oct 15, 2019 Kaspersky\nRešenje Kaspersky Endpoint Security for Business pokazalo je 100% stopu otkrivanja i najvišu stopu prevencije (94.12%) u konkurenciji od 14 endpoint bezbednosnih vendora u nedavnoj proceni AV-TEST-a. Proizvodi su ocenjivani na osnovu njihove sposobnosti da otkriju fileless pretnje (one koje nisu u obliku fajla), da zaštite od zlonamernih aktivnosti i da ih saniraju.\nFileless pretnje se koriste u mnogim formama malicioznih aktivnosti – od naprednih ciljanih napada do raširenih malverskih kampanji ili čak generičkih malvera, poput trojanaca i advera. Istraživači kompanije Kaspersky konstantno otkrivaju ove pretnje u brojnim napadima, kao što su rudarenje kriptovaluta grupe PowerGhost, napadi na banke grupe DarkVishnya, kao i napadi naprednih upornih pretnji Turla i Platinum. Otkrivanje fileless malvera je komplikovanije od otkrivanja drugih malvera jer se njihov kod ne skladišti na hard disku. Može se nalaziti u memoriji, registru, zadacima operativnog sistema ili sistemskom skladištu Windows sistema, poput WMI objekata.\nU svom istraživanju, AV-TEST je proučio proizvode za različite kategorije fileless napada, uključujući izvođenje malvera sa WMI skladišta ili od strane komponente Task Scheduler, pokretanje PowerShell skripte posle izvođenja eksploita ili makro šablona. Povrh ovoga, test je takođe posmatrao lažne uzbune. Od svih testiranih rešenja, Kaspersky Endpoint Security for Business je bilo jedino koje je otkrilo sva 33 napada, dok je prosečna stopa otkrivanja za sve proizvode bila 67.75%. Što se tiče zaštite i sanacije, proizvod kompanije Kaspersky sprečio je 48 od 51 zlonamerne akcije, u poređenju sa prosečnom stopom zaštite od 59.10%. Test lažne uzbune pokazao je da proizvod kompanije Kaspersky nije otkrio ni blokirao nijednu lažnu pretnju.\nPrema AV-TEST-u, ovaj test je sproveden „kako bi se otkrilo koliko su realna obećanja o efikasnoj zaštiti od fileless pretnji, tvrdnje o neverovatnim prednostima nekih zaštitnih alata i različiti reklamni slogani. Ovaj test je usmeren da pokaže šta fileless malveri mogu da urade i koji bezbednosni proizvodi su sposobni da ih otkriju, blokiraju i saniraju takve napade – bez obzira na to šta bezbednosni vendor tvrde”.\n“Fileless pretnje su rastući trend u oblasti malvera i predstavljaju izazov za sve proizvode za zaštitu krajnjih tačaka. Ovaj test pokazuje značajne razlike u mogućnostima procenjivanih bezbednosnih rešenja da detektuju fileless tehnike infekcije. Rešenje kompanije Kaspersky pokazalo se najefikasnijim kada je reč o otkrivanju i prevenciji fileless napada”, izjavio je Maik Morgenstern tehnološki direktor, AV-TEST.\n„Cenimo to što je AV-TEST pokazao prave rezultate sajberbezbednosnih proizvoda protiv trenutnih ozbiljnih pretnji, kao što su fileless malveri. Istraživači kompanije Kaspersky analiziraju takve pretnje već duže vreme jer se one koriste u različitim stadijumima napada.\nKada god je to moguće, sajber kriminalci pokušavaju da sakriju svoj trag i koriste malver koji se teže otkriva. Zahvaljujući našim podacima o pretnjama stvorili smo neophodne zaštitne tehnologije, poput naše napredne detekcije zasnovane na ponašanju. Sa ovim tehnologijama, naši poslovni korisnici će uvek biti zaštićeni od fileless i drugih pretnji”, izjavio je Timur Bijačuev (Timur Biyachuev) potpredsednik sektora za istraživanje pretnji, Kaspersky.\nIzveštaj „Advanced Endpoint Protection: Fileless Threats Protection Test” naručen od strane kompanije Kaspersky, a sproveden od strane AV-TEST GmbH možete pronaći ovde. Rezultati svih proizvoda su uključeni u izveštaj kako bi se prikazala kompletna slika stanja bezbednosti.


Primijećene zloupotrebe tokom nabavki vezanih za sprečavanje širenja koronavirusa - zenicainfo.ba\nNaslovnica Aktuelno Primijećene zloupotrebe tokom nabavki vezanih za sprečavanje širenja koronavirusa\nPrimijećene zloupotrebe tokom nabavki vezanih za sprečavanje širenja koronavirusa\nAgencija za javne nabavke primjetila je zloupotrebe prilikom nabavke čiji je cilj sprečavanje širenja i ublažavanje posljedica koronavirusa (COVID-19), a direktor Đenan Salčin je u razgovoru sa Balkanskom istraživačkom mrežom Bosne i Hercegovine (BIRN BiH) zaprijetio sankcijama.\nSalčin je rekao da je primjećeno da se pregovarački postupci bez obavještenja koriste za nabavke koje nemaju veze sa virusom, te da će se za ovakve zloupotrebe pokretati prekršajne ili krivične prijave.\n“Mi moramo provjeriti te informacije jer na osnovu obavijesti ugovornog organa ne možemo vidjeti kroz sistem, jer nemamo dovoljno detalja pa tražimo izjašnjenje po hitnom postupku, ali želimo da pošaljemo poruku tim neodgovornim pojedincima koji žele da zloupotrijebe sistem, da zloupotrijebe li Zakon u ovakvim situacijama da će sigurno biti suočeni sa sankcijama”, kazao je Salčin.\nSalčin je za BIRN BiH kazao kako uposlenici Agencije u saradnji sa Transparency Internationalom (TI) svakodnevno prate stanje, te da se sve informacije moraju provjeriti.\nAgencija za javne nabavke je saopćenje sa upozorenjem, kako je rekao Salčin, poslala i ugovornim organima, ali i ponuđačima.\nOno što se navodi kao poteškoća praćenja ovih postupaka je to da se ove nabavke ne objavljuju na Portalu javnih nabavki, te se sve nabavke provjeravaju na stanicama ugovornih organa.\n“Idemo od stranice do stranice – naš tim od osam ljudi provjerava stranice ugovornih organa jer su obavezni da postave to”, kazala je Milena Mastalo iz TI.\nAgencija za javne nabavke je sredinom marta izdala saopćenje kojim je pojašnjeno kako se, u skladu sa Zakonom o javnim nabavkama, može koristiti pregovarački postupak bez objave obavještenja o nabavci zbog više sile, što se odnosilo na nabavke koje se mogu dokazivo dovesti u direktnu svezu s mjerama neophodnim za sprječavanje širenja i ublažavanje posljedica koronavirusa, zbog kojih nije bilo potrebno vršiti izmjene Zakona kako je to prevashodno traženo.\n“Kakva god izmjena zakona bila, za to nije bilo vremena, pogotovo što mi u našem zakonu imamo predviđenu stvar za ovakve slučajeve. Mi smo izdali saopštenje kako da se ponašamo, hitni pregovarački bez objave ili nikakav postupak o javnoj nabavci, ali zakon tretira kako se kreira izvještaj u takvim situacijama”, kazao je Salčin.\nBIRN BiH je ranije pisao o tome kako Zakon o javnim nabavkama ne koči nabavku respiratora.\nPrethodni članakVIDEO: Obraćanje komandanta civilne zaštite poslije 4. vanredne sjednice Kantonalnog štaba civilne zaštite\nNaredni članakJedna osoba u Mostaru zaražena koronavirusom, ukupno 131 u BiH


Mušaraf: Rat u BiH bio napad na islam\nРубрика: Друштво Аутор: Срђан Марјановић 696 пута прочитано Датум: 29.04.2007 Одштампај\nBeograd-Pakistanski predsednik Pervez Mušaraf izjavio je za sarajevski “Dnevni avaz” da će njegova zemlja “podržavati i pomagati Bosnu i Hercegovinu, jer prema njoj ima snažna bratska osećanja”.\nProtekli rat u BiH islamski svet je doživeo “kao napad na muslimane i islam”, rekao je Mušaraf i istakao da će Pakistan “uvek i u potpunosti podržavati i pomagati BiH, jer prema njoj ima snažna bratska osećanja”.\nMušaraf je podsetio da je u BiH bio ratne 1993. godine, kao general pakistanske vojske zadužen za vojne operacije. Detalje svog boravka opisao je u autobiografskoj knizi u kojoj navodi da “pakistanski vojnici u to doba nisu bili dobrodošli u trupama UN, jer to neke zemlje nisu želele”. “Svet ne sme zaboraviti probleme koji postoje u BiH. Zato pozivam posebno EU da ostane angažovana u BiH kako bi bio održan mir i pravda bila zadovoljena”, rekao je Mušaraf.\nMušaraf, koji počinje dvodnevnu zvaničnu posetu BiH, ocenio je u intervjuu za sarajevski dnevnik da je stanje u islamskom svetu “očajno”, a posebno pate Bliski istok i Zaliv.\nPrema njegovim rečima, “celi islamski svet je u stanju vrenja”, a osnovni razlog za to je nerešeni problem Palestine. To pitanje je razlog sukoba Arapa i Izraela, rata u Avganistanu, nastanka Al kaide, dogadjaja od 11. septembra, rata u Iraku i Libanu, a sada i rastućih tenzija izmedju SAD i Irana, smatra Mušaraf.\nOn je izrazio zabrinutost zbog mogućnosti da SAD napadnu Iran, smatrajući da bi to imalo globalne posledice, koje bi se odrazile i na unutarverske odnose. “Bila bi strašna greška da predsednik SAD Džordž Buš naredi napad na Iran. Izazvalo bi to mnogo lomova u regionu, ali i u globalnim trendovima. Radikalizam bi mogao porasti, ali bi i na globalnom planu došlo do strašnog rasta cena nafte. To bi se negativno odrazilo na svetsku ekonomiju”, smatra Mušaraf.\nOn veruje da u Pakistanu postoje ljudi koji podržavaju i Bin Ladena i njegovu Al Kaidu, kao i talibane, ali tvrdi da ih ne podržavaju državne institucije. “Istina, postoje ljudi koji simpatišu i Bin Ladena i talibane, pomažu ih, pa možda čak i skrivaju. Ali, naša politika i naše aktivnosti snažno su protiv toga. Ako neko kaže da je Pakistan utočište za teroriste, onda ja kažem da je to laž”, rekao je Mušaraf. On je ukazao da su talibani koncentrisani na jugu Avganistana i da zvaničnici te države znaju gde se oni nalaze, medjutim, krivicu pokušavaju da prebace na Pakistan.\nPakistanski predsednik izrazio je žaljenje što “predsednik Avganistana Hamid Karzai stalno širi tu pogrešnu percepciju o talibanima i Pakistanu”. Dodao je da “ne razgovara sa predsednikom Avganistana jer daje utočište nekim ljudima koji terorišu Pakistan”.\nPrema njegovim rečima, vlada Pakistana je uhapsila 700 članova Al-Kaide, medju kojima su i neki od najpoznatijih lidera te organizacije, napala utočišta u Južnom Vaziristanu, zauzela centre za komunikacije koje su koristili pripadnici Al Kaide, kao i propagandne štabove.\nMušaraf je rekao da su se odnosi SAD i Pakistana od 1989. godine sa SAD pogoršali ali da “kako vreme odmiče, saradnja postaje sve bolja”.\n« « Претходне вести: Ide li Bidža u monahe\nНаредне вести: Britney Spears će u knjizi prosuti vitriol po bivšim ljubavima » »


Afera Telekom: Pajkovićevo svjedočenje repriza prethodnih izjava\nIspitivanje pred Anketnim odborom, 26. septembar 2012.\nSerija saslušanja aktera afere crnogorski Telekom pred Anketnim odborom za prikupljanje činjenica o korupciji u privatizaciji ove kompanije, nastavljena je u srijedu, ali sa polovičnim efektom. Naime, pozvani su predsjednik Atlas Grupe Duško Knežević i bivši direktor nekadašnje Euromarket banke, Branimir Pajković.\nPozivu se odazvao samo bivši bankar, ali je i on odbio da odgovara na pitanja parlamentaraca.\n"Nije mi poznato ko je koga, kada i kako, eventualno, u ovom poslu privatizacije korumpirao", rekao je bivši direktor nekadašnje Euromarket banke Branimir Pajković koji se, za razliku od predsjednika Atlas Grupe Duška Kneževića, odazvao pozivu skupštinskog Anketnog odbora.\nJedna od dvije offshore firme koje su se pominjale u aferi Telekom je Activa Invest registrovana na Sejšelskim ostrvima koja je proslijedila dio novca koji su predstavnici Magyar Telekom-a opredijelili za podmićivanje crnogorskih zvaničnika, odnosno, članova uprave CG Telekoma.\nNaime, Magyar Telekom je 2005. novac uplatio na račun sejšelske Active Invest otvoren u podgoričkoj Euromarket banci koja je te godine, prema nalazima američkih istražnih organa, imala skoro 500 uplata preko 10 hiljada eura i koje su sve, shodno zakonskoj obavezi, uredno prijavljene Upravi za sprječavanje pranja novca, a jedini izuzetak je predstavljala baš ova uplata od preko dva miliona i 300 hiljada eura za koju se sumnja da je dio od ukupno sedam i po miliona eura, sa koliko su Mađari podmitili "domaće igrače" da bi pod povoljnijim uslovima kupili Crnogorski Telekom i obezbijedili povlašćenu poziciju na tržištu.\nTadašnji direktor Euromarket banke koja više ne postoji, Branimir Pajković odbacuje ličnu odgovornost za činjenicu da baš ta uplata nije prijavljena nadležnoj Upravi.\n"Kao direktor Euromarket banke nijesam neposredno radio na otvaranju ili zatvaranju bilo kog računa, bilo kojeg klijenta ili sam iamo bilo kakve veze sa uplatama i isplatama sa tih računa. Kao direktor banke obezbijedio sam da se u skladu sa zakonom donesu pravila i postupci za sprječavanje pranja novca sa kojima su zaposleni bili upoznati. Kontrolu pravila i procesa u vezi pranja novca vršile su interna revizija i interna kontrola banke, kao i supervizor", istakao je Paković.\nMandić: Teško krivično djelo za koje niko nije odgovarao\nNovac koji je Magyar Telekom uplatio na račun firme Activa Invest u podgoričkoj Euromarket banci je podigao Slovenac, navodno plejboj, izvjesni Tomaž Kralj koga je ovlastio, u međuvremenu preminuli, osnivač sejšelske Activa Invest, takođe Slovenac Živko Pregl, od ranije poznat kao član posljednje jugoslovenske vlade Anta Markovića.\nCrnogorska javnost ga se sjeća i kao predsjednika borda direktora Prve banke koju kontroliše porodica lidera vladajuće DPS Mila Đukanovića, a cijeli transfer je, prema nalazima američkih istražitelja zapravo predstavljao finansijsku operaciju čiji je krajnji cilj bio podmićivanje.\n"Jedina i to posredna dodirna tačka između mene i firme Activa Invest je telefonski razgovor sa pokojnim Preglom", rekao je Pajković koji je potom odbivši da odgovara na pitanja članova Anketnog odbora napustio sjednicu, na što je imao pravo jer nije imao zakonsku obavezu ni da se pojavi pred Odborom.\nPredsjednik Odbora Andrija Mandić je ipak izveo zaključak.\n"Dva miliona i 300 hiljada trebalo je pripremiti u Centralnoj banci, prebaciti Euromarket banci, strpati u kofer, iznijeti i da o tome ne postoji nikakva informacija. Ja mislim da naša javnost može da izvede samo jedan pravilan zaključak – da je ovdje napravljeno teško krivično djelo i da za to krivično djelo niko nije odgovarao", rekao je Mandić.\nKao što ni pojavljivanje bivšeg predsjednika Tenderske komisije Branka Vujovića, bivšeg ministra ekonomije Darka Uskokovića i bivšeg potpredsjednika Savjeta za privatizaciju Veselina Vukotića u utorak nije unijelo više svjetlosti u ovu aferu jer po njima, uprkos svim indicijama, nije bilo korupcije, tako je i Pajkovićevo svjedočenje bilo samo repriza njegovog prethodnog medijskog izjašnjavanja o ovom slučaju.\nDa se pojavio predsjednik Atlas Grupe Duško Knežević, Odbor bi mogao, po mišljenju pojedinih članova, saznati nešto više o ulozi druge sumnjive offshore kompanije - Fiesta.\n"Nedolaskom Duška Kneževića mi ostajemo uskraćeni da od njega dobijemo direktan odgovor da li su on i ta grupacija imali ikakve veze sa Fiestom, jednom od firmi koja\nse pominje u izvještaju američkih službi. Ja mogu samo da ponovim stav da imam osnova da sumnjam da u ovim spornim ugovorima jeste bilo korupcije", naveo je Predrag Bulatović, iz Demokratskog fronta.\nZa četvrtak je najavljeno saslušanje nekadašnjih članova menadžmenta Telekom-a Olega Obradovića, Milana Perovića i Miodraga Ivanovića koji su u međuvremenu, od strane bivšeg poslodavca, oslobođeni obaveze čuvanja poslovne tajne zbog koje su prije nekoliko dana odbili da svjedoče.\nPredsjednik Odbora Andrija Mandić je sjednicu iskoristio i da uputi javni poziv predsjedniku Atlas Grupe Dušku Kneževiću kome, navodno, nije bilo moguće uručiti poziv i koji nema prijavljeno prebivalište u Crnoj Gori.\nAfera Telekom: Obradović potpisivao ugovore, ostalo tajna\nAfera Telekom CG: Bivši funkcioneri negiraju korupciju\nNastavak pregovora o nuklearnom programu Irana


Otkriveno da nerede u Americi vodi nepoznata i moćna organizacija | WebTribune\nHome SPEKTAR Otkriveno da nerede u Americi vodi nepoznata i moćna organizacija\nPosted date: мај 06, 2015 In: SPEKTAR\nUkoliko vas tuče u Baltimoru podsećaju na one u Fergusonu, verujte da nije slučajno tako.\nFirma za prikupljanje podataka povezana sa vladom koja prati društvene medije navela je da je otkrila grupu naloga koji pozivaju na nerede na ulicama.\nOnlajn aktivnost nekoliko desetina pojedinaca je povezana sa ključnim delovanjima u Baltimoru i Fergusonu, koja su dovela do masovnih demonstracija i nasilja na ulicama ovih gradova.\n„Analiza saobraćaja društvenih medija u predgrađu Baltimora u ponedeljak je pokazala da postoji povezanost sa protestima u Fergusonu od prošle godine.\nFirma, koja je želela da ostane anonimna, otkrila je između 20 i 50 naloga na društvenim medijima u Baltimoru koji su povezani i sa nasiljem u Fergusonu. Iako se sprovode dalje analize, smatra se da „profesionalni demonstranti“ ili anarhisti koriste smrt Fredija Greja kako bi izazvali još više nasilja“.\nDakle, potvrđeno je da je širenje nasilja povezano sa nekoliko plaćenih provokatora i da nasilje organizuje grupa „profesionalnih demonstranata“.\nUprkos velikim razdaljinama između ova dva grada koji se nalaze u Merilendu i Misuriju, studija je otkrila ukupno 20-50 naloga na društvenim medijima koji su umešani u širenje nereda i nasilja.\nOve implikacije idu u prilog onima koji smatraju da su ovi događaji koordinirani i unapred osmišljeni, a da ih plaća neka ličnost poput Džordža Sorosa.\nIz svake mirne demonstracije nastanu nasilje i tuče, a tenzije između građana i policije rastu.\n„Policija je već naglasila da se društveni mediji koriste za podgrevanje nasilja u Baltimoru.\nWashington Times je naveo u ponedeljak da su obaveštajci izdali upozorenje nakon što je neko poslao poruku da se „ubiju svi beli policajci“ u toj oblasti, kao reakcija na Grejevu smrt. Postoji bojazan da bi ovo nasilje moglo da se proširi na nacionalnom nivou“.\nNema sumnje da je medijska kampanja iskoordinirana kako bi čitava stvar bila posmatrana kao građanski nemir. Međutim, istraživanje društvenih medija ukazuje na to da se iza svega kriju dublji planovi i određen tim igrača.\nIako je nejasno ko tačno predvodi demonstracije, nasilje i tuče, nedavno je napadnuta gradonačelnica Baltimora, Stefani Rolings-Blejk, pošto je rekla:\n„U pitanju je veoma delikatno balansiranje pošto vodimo računa da građani budu bezbedni, ali i da damo prostora onima koji žele da uništavaju“.\nPredsednik Obama je osudio nasilje i zahtevao da dotični policajci odgovaraju za svoje zločine.\nŠarpton, aktivista za građanska prava koji se kandidovao za nominaciju za demokratskog predsednika 2004. godine, nada se da će se organizovati dvodnevni marš od Baltimora do Vašingtona u maju.\n„Nadamo se da će marš dovesti do intervencije generalnog tužioca, Lorete Linč i da će se sprovesti pravda“, rekao je Šarpton za novine.\nKao rešenje za građanske nemire i tuče se navodi vojna uprava, čime bi sistem dobio veću moć, ali bi došlo i do jačeg pritiskanja već labavog društvenog poretka.\nU ovom trenutku se u Baltimoru uspostavlja Nacionalna garda, ali vlasti insistiraju na tome da se još uvek ne proglašava „vojna uprava“.\nMeđutim, pošto je presedana već bilo, može se samo očekivati da će novih nereda biti u nekom novom gradu.\nMak Slavo (shtfplan)


Nova generacija Apple Mac Pro računara Nova generacija Apple Mac Pro računara – Personal magazin\nKompanija Apple® je upravo otkrila detalje u vezi budućnosti svoje Pro linije desktop radnih stanica predstavljanjem sledeće generacije Mac Pro® računara. Dizajniran oko revolucionarnog termalnog jezgra, Mac Pro računar predstavlja potpuno novu…\nKompanija Apple® je upravo otkrila detalje u vezi budućnosti svoje Pro linije desktop radnih stanica predstavljanjem sledeće generacije Mac Pro® računara. Dizajniran oko revolucionarnog termalnog jezgra, Mac Pro računar predstavlja potpuno novu pro desktop arhitekturu i dizajn koji je optimizovan za perfomanse kako iznutra tako i spolja. Uz novu generaciju Xeon procesora, dva grafička procesora iz profesionalne klase, Thunerbolt 2, PCIe sistem za čuvanje podataka baziran na fleš memoriji i ultra brzu ECC memoriju novi Mac Pro visine samo 9.9 inča poseduje neverovatnu količinu snage u jako malom paketu.\n“Uz najnovije Xeon procesore, dva FirePro GPU-a, ECC memoriju, PCIe sistem za čuvanje podataka baziran na fleš memoriji, Thunderbolt 2 i dizajn baziran na revolucionarnom termalnom jezgru sledeća generacija Mac Pro računara je svakako najradikalnija do sada”, izjavio je Philip Schiller, stariji potpredsednik globalnog marketinga u kompaniji Apple. “Sve ove perfomanse i mogućnosti za nadogradnju su upakovane u dramatičan i nov dizajn koji je zapreminski samo jedna osmina u odnosu na prošlu generaciju, a najbolje od svega, sastavljen je upravo ovde u SAD-u.”\nSledeća generacija Mac Pro računara je dizajnirana oko inovativnog unificiranog termalnog jezgra koje omogućava desktop računaru da efikasno deli sav svoj termalni kapacitet preko svih procesora. Rezultat je pro desktop sa neviđenim perfomansama spakovan u kućištu koje je jedna osmina u odnosu na trenutni model Mac Pro računara. Sledeća generacija Intel Xeon E5 procesora sa konfiguracijama do 12 jezgara omogućava duplo više perfomansi kada su u pitanju operacije sa pokretnim zarezom. Uz dva AMD FirePro grafička procesora profesionalne klase novi Mac Pro je do 2.5 puta brži u odnosu na trenutni Mac Pro i omogućava do neverovatnih 7 teraflopsa računarske snage. Novi Mac Pro takođe poseduje PCIe sistem za čuvanje podataka baziran na fleš memoriji koji je do 10 puta brži u odnosu na klasični desktop hard disk i najnoviju četvorokanalnu ECC DDR3 memoriju koja radi na 1866 MHz kako bi se omogućio prenos do čak 60 GBps kroz memoriju.* Uz svu tu snagu novi Mac Pro vam omogućava da bez muke obrađujete 4K video u punoj rezoluciji dok u isto vreme renderujete efekte u pozadini.\nSledeća Mac Pro generacija računara poseduje do sada najveće mogućnosti za nadogradnju u odnosu na bilo koji drugi Mac®. Uz šest Thunderbolt 2 porta koji mogu isporučiti do 20 Gbps za svaki eksterni uređaj Mac Pro je savršen za povezivanje na eksterni sistem za čuvanje podataka, više šasija za PCI ekspanziju, audio i video razdelnike i najnovije eksterne monitore, uključujući i 4K desktop monitore. Svaki od ukupno šest Thunderbolt 2 porta podržava do šest uređaja kroz redno povezivanje što dovodi do mogućnosti za povezivanje ukupno 36 eksterna uređaja visokih perfomansi. Thunderbolt 2 je kompletno unazad kompatibilan sa postojećim Thunderbolt periferijama i omogućava vam da prebacujete podatke između Mac računara brže i lakše nego ikad.\nNova generacija Apple Mac Pro računara was last modified: June 16th, 2013 by Redakcija\nAppleApple Mac ProApple Mac Pro računariMac-Pro


Poziv BiH da glasa za prijem Palestine u UN - Klix.ba\nAmbasada Palestine u našoj zemlji Poziv BiH da glasa za prijem Palestine u UN\nAmbasada Palestine u našoj zemlji\nPoziv BiH da glasa za prijem Palestine u UN\n11.11.2011. u 15:39\nAmbasada Države Palestine u Bosni i Hercegovini poziva svoje prijatelje, miroljubive države svijeta, a posebno članice Vijeća sigurnosti UN-a među kojima i Bosnu i Hercegovinu, da glasaju u korist punopravnog članstva Palestine u Organizaciji ujedinjenih naroda.\nU saopćenju Ambasade Države Palestine u BiH u povodu sedme godišnjice od smrti predsjednika Jasera Arafata i rasprave o zahtjevu Palestine za članstvo u UN-u, navodi se da članstvo Palestine ne predstavlja alternativu mirovnim pregovorima već ojačava moguću komunikaciju za pravedan i trajan mir referirajući se na principe koje priznaje međunarodna zajednica kao osnovu za rješenje postojećeg problema.\nPravo palestinskog naroda na samoopredjeljenje je neotuđivo i ne može ga se ignorirati i zanemarivati. Ovo pravo se smatra jednim od nezaobilaznih principa koji su sve zemlje dužne poštovati.\nDržava Palestina je ispunila sve potrebne uvjete za formiranje samostalne države prema Konvenciji iz Montevidea iz 1933. godine kojom se definišu prava i obaveze države, saopćeno je iz palestinske ambasade u BiH.


Ostali sportovi - Badminton: Završen Bulgarian International 2011\nBadminton: Završen Bulgarian International 2011\nNapisano u kategoriji Ostali sportovi, 11 oktobra, 2011\nReprezentativci Igor Bjelan, Ilija Pavlović, Vladimir Savić, Nikola Mijačić, Nikola Arsić, Borko Petrović, Dragoslav Petrović, Miodrag Kaličanin, Milica Simić, šef stručnog štaba Milan Barbir i član stručnog štaba Dragan Antić, gen. sekretar i međunarodni sudija Predrag Vuković i predsednik UO Radomir Jovović, predstavljali su Srbiju na upravo završenom seniorskom predolimpijskom Internacionalnom turniru u Sofiji sa nagradnim fondom od 15.000 dolara.\nUčešće brojne spske delegacije obeležili su izuzetno važni zvanični sastanci sa predstavnicima Evropske i Balkanske badminton federacije. Evropsku federaciju su predstavljali predsednik Pol Erik Ojer Larsen, potpredsednik Hans Lenkert, direktor takmičenja Džimi Andersen i direktor komunikacija Korina Dan. Danac Pol Erik je jedini evropski osvajač zlatne olimpijske medalje. Tokom sastanaka prezentovani su brojni rezultati osamnaestogodišnjeg rada Badminton saveza Srbije kao i dalji planovi.\nTakođe, vođene su veoma konstruktivne diskusije u vezi globalne pozicije i razvoja badmintona.Predstavnici Evropske badminton federacije nisu krili oduševljenje personalnim i institucionalnim referencama našeg saveza, načinom organizacije, predstavljanja u javnosti i takmičarskim potencijalom. U narednom periodu će, radu Badminton saveza Srbije, biti pružena jača podrška dok će se, pored aktuelnih, pokrenuti i novi projekti. Na sastanku Balkanske badminton federacije srpskom savezu je ukazano novo međunarodno poverenje dodelom organizacije Balkanskog prvenstva za igrače do 15 godina za 2012. godinu.\nU veoma jakoj takmičarskoj konkurenciji preko 150 sportista iz 30 svetskih država, među kojima se nalazilo više olimpijaca, naši mladi reprezentativci su imali priliku da nastave sa sticanjem međunarodnog iskustva u mečevima sa indonežanina, malezijcima, indijcima, englezima, poljacima i dr. Najbolji rezultat zabeležila je Milica Simić koja se, u paru sa iskusnom bugarkom Georginom Petrovom, plasirala u osminu finala konkurencije ženskih parova.\nKod muškaraca najuspešnijii je bio Miodrag Kaličanin koji je, na korak do plasmana u glavni turnir, zaustavljen od indijca Pranoja. Prethodno je Kaličanin ostvario pobedu u kvalifikacijama nad bugarinom Asenovim. Važna je činjenica da će reprezentativci, osvajanjem bodova, popraviti tj. ostvariti plasman na internacionalnim rang listama. Značajan nastup zabeležio je i međunarodni sudija Predrag Vuković kome je povereno arbitriranje preko 20 mečeva.\nNajbolje srpske takmičare za dve nedelje očekuje učešće na Balkanskom prvenstvu za seniore koje će se održati u Poligirosu (Grčka) i Internacionalnom juniorskom turniru koje će se održati u Mirni (Slovenija).\nVlada Republike Srbije – Ministarstvo omladine i sporta, doprineli su u značajnoj meri učešću delegacije Srbije na navedenom međunarodnom takmičenju obezbeđivanjem neophodnih finansijskih sredstava.\nBadminton: Okupljanje svih reprezentativnih selekcija


Fabrizio Ravanelli podelio svoju fudbalsku magiju sa srpskim klincima - ESQUIRE.RS\nFabrizio Ravanelli podelio svoju fudbalsku magiju sa srpskim klincima\n„Veoma nam je drago što smo zahvaljujući podršci Banca Intesa ponovo u Beogradu jer smo svake godine sve sigurniji da će ova zemlja imati važno mesto u budućnosti fudbala. Svi mladi igrači učesnici kampa imaće mogućnost da treniraju po metodama najboljeg zvaničnog italijanskog stručnog štaba. Pažljivo ćemo pratiti mlade talente koje zapazimo na kampu, i spremni smo da im pružimo priliku da svoje sposobnosti pokažu i u Italiji“, rekao je Ravaneli, koji je osim za reprezentaciju, igrao i za klubove Juventus i Lacio.\n„Raduje nas što kao deo italijanske bankarske grupacije Intesa Sanpaolo već treću godinu zaredom kroz podršku Italijanskog fudbalskog kampa pomažemo ne samo popularizaciju fudbala, već i afirmaciju pozitivnih vrednosti zdravog života i sporta uopšte. Smatramo da nas sport sve uči važnim lekcijama o timskom radu, zajedništvu i poštovanju, i zato je pružanje podrške inicijativama i programima za uključivanje dece i mladih u bavljenje sportskim aktivnostima važan element društveno odgovornog delovanja Banca Intesa. Posebno nam je drago što će ove godine učestvovati i deca - štićenici Centra za zaštitu odojčadi, dece i omladine u Zvečanskoj, koja će na kampu moći da se druže i vežbaju fudbal sa svojim vršnjacima“, rekla je Rajka Šinik Vulić, v.d. direktor Sektora za PR i marketing komunikacije Banca Intesa.\n„Jako smo ponosni na saradnju sa Banca Intesa koja već treću godinu uzastopno pruža priliku deci u Srbiji da potpuno besplatno nose boje Azura. Putujemo širom sveta sa italijanskim fudbalskim legendama učestvujući u važnim sportskim događajima kakav je Italijanski fudbalski kamp u Beogradu 2017 na kojem će danas nastupiti evropski šampion u disciplini freestyle fudbal Svan Ritosa (Swann Ritossa) kako bi pomogao učesnicima da novim metodama unaprede svoje veštine“, rekao je Marko Škembri (Marco Schembri), generalni direktor World Camp Srl, italijanske kompanije koja je organizovala ovaj događaj.\npromo fudbal banca intesa ravanelli


Dačić u UN: Srbija ne može bez pomoći EU | Srbija\nDačić u UN: Srbija ne može bez pomoći EU | Mondo Portal\n6. maj, 12:06\nDačić u UN: Srbija ne može bez pomoći EU 1 Podeli Podeli na facebook Podeli na twitter Podeli na viber Pošalji na mail\n01.10.2015. / 09:33 09:40\nDačić u UN: Srbija ne može bez pomoći EU\nIzvor MONDO/Agencije 01.10.2015. / 09:33 09:40\nMinistar spoljnih poslova Srbije Ivica Dačić izjavio je na zasedanju Generalne skupštine UN o migracijama i izbeglicama da Srbija ne može bez pomoći Evropske unije sama da reši problem velikog broja izbeglica sa Bliskog istoka.\nDačić je istakao da je Srbija na svim nivoima pokazala spremnost da se, u granicama svojih mogućnosti, suoči sa tom situacijom i odgovorno uradi svoj deo posla, što je naišlo na pozitivne ocene EU i širom sveta.\n"U tom kontekstu, neophodna nam je solidarnost, pomoć i podrška, uključujući i finansijsku, naših razvijenijih partnera, posebno iz EU, jer Srbija, uprkos pokazanoj dobroj volji i spremnosti da podnese svoje deo tereta i odgovornosti, sa ovim problemom ne može da izađe na kraj prepuštena sama sebi", naveo je Dačić.\nOn je dodao da je bez rešavanja pitanja migranata i izbeglica, što su akutni problemi ovog trenutka, postavljene visoke ciljeve održivog razvoja nemoguće ispuniti.\n"Srbija očitala lekciju EU"\nDačić je podsetio da je pre nekoliko dana usvojena nova transformativna agendu održivog razvoj do 2030. godine, kojom je istaknuto da sve ranjive grupe ljudi moraju da budu osnažene, među kojima svakako izbeglice, interno raseljena lica i migranti.\n"Usaglasili smo preduzimanje daljih mera i aktivnosti kako bi se izašlo u susret potrebama ljudi koji žive u regionima pogođenim kompleksnim humanitarnim situacijama, kao i terorizmom", podsetio je Dačić.\nGovoreći na temu migracija, srpski šef diplomatije je naglasio da aktuelna kriza pokazuje uzajamnu povezanost međusobno udaljenih područja u današnjem svetu i ukazuje na potrebu za iznalaženjem sveobuhvatnih rešenja.\n"Aktivan odnos i primena ciljeva održivog razvoja koji uključuju smanjenje siromaštva i poštovanje ljudskih prava, ključni su činioci održivog razvoja i doprineće stabilizaciji prilika u zemljama u kojima postoje krizna žarišta", rekao je Dačić.\nOn smatra da su hitni i usaglašeni međunarodni napori neophodni, naročito napori koji su usmereni na rešavanje kriza i zaustavljanje sukoba u zemljama porekla.\n"Bez aktivnog dijaloga, uz podršku međunarodne zajednice, sa ciljem rešavanja kriza u ovim zemljama, ne može se očekivati ni adekvatan, koherentan i sveobuhvatan odgovor na migrantsku krizu sa kojom se suočavamo, usmeren ka uzrocima i korenima problema", ukazao je Dačić.\nDačić je istakao i da Srbija, nažalost, ima neposredna i bolna iskustva sa izbeglicama i interno raseljenim licima.\n"U Srbiji još uvek boravi 44.000 izbeglica iz Hrvatske i Bosne i Hercegovine, o kojima se brinemo već dve decenije, a od 220.000 interno raseljenih lica koja su napustila Kosovo i Metohiju posle 1999. godine, svojim domovima se vratilo samo 1,9 odsto njih", rekao je on.\nDačić je dodao da Srbija ima obavezu prema njima, jer taj problem nije ništa manji od problema migranata sa Bliskog Istoka i iz Afrike.\n"Upravo to što je srpski narod i sam u bliskoj prošlosti bio primoran na migracije i spašavanje života pred ratnim dešavanjima, čini da razumemo situaciju u kojoj su se našli ljudi iz kriznih područja Bliskog Istoka i Afrike i čini nas osetljivim za njihove probleme", rekao je šef srpske diplomatije.\nU govoru, Dačić je zaključio da rešenje ne može biti u parcijalnim i lokalnim koracima, kao što su zatvaranje granica ili podizanje ograda, već u saradnji i koordinaciji na nivou EU i međunarodne zajednice u celini.\nIvica Dačić migranti EU un ujedinjene nacije\n01.10.2015. / 11:07\nUN ne moze bez pomoci Srbije.